Aqşin Yenisey: "Həyatımdakı bütün qadınları tərk elədim..."\n- Aqşin, “147 dənə sən” adlı yeni kitabın çap olundu, satış necə gedir, oxucuların münasibəti necədir?\n- Satış mənim səlahiyyətimdə deyil, kitabı “Qanun” nəşriyyatı çap edib. Kitabın bütün müəllif hüquqları nəşriyyata aiddir. Hansı dükana veriblər, harada, nə qədər satılıb, mən bu işlərlə maraqlanmıram, hüququm da yoxdur. Bu suala Şahbaz bəy dəqiq cavab verə bilər...\n- Yəni bu kitab da əvvəlkilər kimi olacaq, müəllif kitab çox satılarsa, qazanc əldə edəcək?\n- Şahbaz bəy bu kitaba görə qabaqcadan mənə qonorar boyun olub. Deyib ki, bu kitabdan ən azı min manat qonorar verəcəyəm. Mən də Azərbaycan ədəbiyyatında belə bir yeniliyin olmasının tərəfdarı olaraq razılaşmışam. Mən öz tərəfimdən olan bütün addımları atmışam. İndi Şahbaz bəy, birdən sözündən geri çəkilsə, burda mənim günahım yoxdur. Qonorarın yüz manatını almışam (gülür), qalır 900 manatı...\n- Məncə, Şahbaz bəy qonorarı birdəfəlik də verə bilərdi. Elə daha yaxşı olmazdımı?\n- Yox, sözün açığı mən istəyirəm ki, lazım olanda götürüm. Min manatı götürsəm, bütün günü yeyib-içəcəyəm. Belə olanda isə bilirəm ki, ehtiyat var. Hər ayın axırında kitab mağazaları Şahbaz bəyə hesabat təqdim edəcək, o da bu satışa nəzərən hərəkət edəcək.\n- “147 dənə sən” bu il aldığım ilk kitabdır. Sanki Aqşinin “Teoqoniya”sıdır. Tanrı, yalnızlıq, qadın... üstəlik fəlsəfi aforizm xarakterli misralar çoxluq təşkil edir. Qanturalı kitabın haqqında yazdığı məqalədə bildirdi ki, fəlsəfədən kənardakı Aqşin daha çox özüdür. Bu, belədirmi?\n- Fəlsəfəyə iddialı deyiləm. Qanturalının, dostum Seymur Baycanın nəsrə iddiası var. Seymur deyir ki, Aqşin nəsri pis yazır, getsin şeir yazmaqla məşğul olsun. Qanturalı mənə irad tutur ki, get şeirini yaz, fəlsəfə sənlik deyil. Bunların dəlləkliyi mənim başımda öyrənmələri və buna cəhd göstərmələri mənə çatmır. Tutaq ki, mən şeiri yazmışam-yazmışam, harasındasa belə bir cümlə qeyd etmişəm: “Azadlıq kölələrin kəşfidir”. Qanturalı şeirin hamısını yaddan çıxarır, deyir ki, Aqşin belə yazmamalıdır. Sən kimsən mənə bu sözü deyirsən. Şair mənəm, mən özüm bilirəm nə yazıram. Ona mən qərar verirəm, nə yazıram. Bu, sənin xoşuna gəlməyə bilər, bəyənməyə bilərsən, amma mənə öyrətmək... Bunu başa düşmürəm.\nŞeiri sən mənə necə öyrədə bilərsən? Qırx misranı yaddan çıxarır, fikirləşir ki, Aqşinə bunu demək lazımdır. Mən şeirdə Bəxtiyar Vahabzadə fəlsəfəsinin əleyhinəyəm. Yəni yalançı fəlsəfənin, heç bir elmi, intellektual yükü olmayan fəlsəfənin əleyhinəyəm. Amma mən şeiri elə gözəl tanıyıram ki, orda mənə dərs keçməkdən ötrü məndən yaxşı şair olmaq lazımdır. Məndən yaxşı filosof olmaq üçün və şeiri mənə izah eləmək üçün buna ehtiyac yoxdur. Bir dənə misra tapırlar, deyirlər ki, Aqşin nəsrdə zəifdir. Niyə? Çünki özləri nəsr yazırlar axı. Əslində onlar nəsrdə Aqşin olmaq istəyirlər. Biri nəsrin Aqşini olmaq istəyir, biri fəlsəfənin Aqşini. Heç biri də bunu bacarmır, biri orda məni danlayır, biri də burda. Mən bu şeiri filosof olmaq üçün yazmıram, bu duyğunu yaşayıram, bu duyğu mənə əzab verir, o əzabı çəkirəm...\n- Aqşin, bir məsələ də var ki, müasir Azərbaycan poeziyası deyəndə, birinci sən yada düşürsən. Sanki orta əsrlərin məliküş-şüərasısan, şeir sənin monopoliyandadır. Bu, necə baş verdi, bu nüfuzu qazanmaq üçün nə etdin?\n- Buna çox konkret cavabım var. Oxucular da bilir ki, mən nə təqdimat keçirirəm, nə sosial şəbəkələrdə öz kitabım, şeirlərim haqqında hoqqabazlıq edirəm. Mən başımı aşağı salıb şeir yazıram. İnsanlar da bunu sevir. Vəssalam. Mənim ədəbiyyatda gördüyüm iş bundan ibarətdir. Oturmuşam evimdə, işimə gedirəm, gəlirəm, hansısa duyğuyla bir şeir yazıram, insanlar da bunu sevir. Kim qısqanırsa, problem ondadır. “Qanun” nəşriyyatı “Cənnətdə terror aksiyası”na təqdimat keçirdi, halbuki mən özüm indiyə qədər bir kitabıma da təqdimat eləməmişəm. Əgər şeir yaxşı şeirdirsə, o, yerin deşiyində də olsa, öz oxucusunu tapacaq. Əgər şeir yaxşı deyilsə, mətn mükəmməl deyilsə, sən ona qırx gün, qırx gecə “toy” elə, oxucu onu sevməyəcəksə, yaddan çıxıb gedəcək.\n- AYB-nin keçirdiyi müsabiqədən çıxdın, halbuki növbəti mərhələyə keçmişdin, dedin ki, imzamın namusunu qorumaq istəyirəm. Nə baş verir?\n- Mən boynuma alıram ki, müsabiqəyə kitab verməyimdə özümün tələskənliyim olub, araşdırmamışam. BSU-da bizim işçilərdən biri gəlib dedi ki, bu müsabiqəni Milli Mədəniyyət Fondu keçirir. Sadəcə, burada AYB-nin də, BSU-nun da nümayəndələri var. Konkret AYB deyil, istəyərdik ki, sən də kitabını təqdim edəsən. Mən də hörmət əlaməti olaraq, son kitabımı verdim. Sonra məlum oldu ki, bu, yanlış bir yanaşma imiş, AYB indiyə qədər keçirdiyi növbəti müsabiqəni keçirir. Orda nə BSU , nə də Mədəniyyət Fondu təmsil olunacaq. Sən demə, Yazıçılar Birliyi Azərbaycan ədəbiyyatına növbəti bir tələ qurub. Mən də bu “tələ”dəki pendiri görən kimi, imtina elədim. O pendirə əlimi uzatmadım. Mənə o pendir lazım deyil. Kim istəyir, getsin özü götürsün. Mən o tələyə düşmək istəmirəm, vəssalam.\n- Aqşin, dedin ki şeiri mənə heç kim öyrətməyib, amma təsirləndiklərin, örnək götürdüklərin təbii ki, olub...\n- Mən şeiri Puşkindən öyrənmişəm. Mənim də qaynaqlandığım mənbələr var, şeiri, misranı nə cür yazmaq lazımdır. Amma öyrəndiklərimin heç biri həyatda yoxdur. Həmid Herisçidən, Rasim Qaracadan, Murad Köhnəqaladan, Attila İlhandan təsirlənmişəm. Nizami Gəncəvidən də şeir yazmağı öyrənmişəm: “Öz dərin üstündə yat aslan kimi”. Bu, ciddi misradır. Nəsimidən misranı sərt yazmağı, öz istedadın haqqında qətiyyətli olmağı öyrənmişəm. Amma Füzulidən heç nə öyrənməmişəm. Füzuli mənim nə təbiətimə, nə dünyagörüşümə uyğundur. Füzulinin yazdığı Məcnun əslində Məcnun deyil, məzlumdur. Arvaddır, istədin vermədilər, get ayrı arvad istə. Düşüb kərtənkələnin, ilanın içinə, şirlə, pələnglə yatıb. Get ayrı arvad istə də... (gülür).\n- Məcnun dağlara gedir, amma Füzulinin özü yaşadığı yerdən kənara çıxmayıb...\n- Qəbristanlıqda İmam Hüseynin yanında oturub. İmam Hüseynə tapınan insanın həyat haqqında düşüncəsi, münasibəti necə ola bilər? Ancaq ağlaşma ola bilər də. İmam Hüseyn əqidəsi uğrunda özünü həlak eləyib. Amma Hegel haqqında bir söz var, deyirlər ki, “Hegeldən başqa bütün hegelçilər axmaq adamlardır”. İmam Hüseyn bir nəfər olub da, getdi öz əqidəsi uğrunda həlak oldu. Siz nə tökülüşübsünüz? Bunlar hamısı istəyir ki, İmam Hüseyn olsun. Ay qardaş, deyilsən də. Yalandan özündən nə hoqqa çıxarırsan? İmam Hüseyn olmaqdan ötrü hamısı maaş alır. Əmək haqqına qol çəkir...\n- Maaş demişkən, söz var, sənət və səltənət yanaşı gedir. Hansı qələbə qazanır?\n- Mənim oxuduğum ədəbiyyatlarda belə bir şey var ki, ciddi hökmdarların hamısı şair tayfası ilə çox ciddi məşğul olub. Məsələn, Teymurləng Nəsimi ilə məşğul olub. Bütün günü onu izləyirdi, amma ideyaları, dünyagörüşləri üst-üstə düşməsə də, heç vaxt onu asıb-kəsməyib. Nəsimini Teymur yox, Hələbdə ərəblər doğradılar. Çar Nikolay nə qədər şairi Sibirə, Qafqaza göndərib ki, gedib orada araq içsinlər, yazsınlar. Bu münasibət həmişə olub. Amma bu ciddi hökmdarlara aid xüsusiyyətdir. Necə ki şairlər seçilmiş adamlardır, eləcə də seçilmiş hökmdarlar da var. Məsələn, Atatürk Nazim Hikmət haqqında deyirdi ki, güllələyəsən, amma qəbrinin üstündə oturub ağlayasan. Biri seçilmiş şairdir, digəri seçilmiş hökmdardır. Yoxsa hansısa hökmdar şairləri qırsın-çatsın belə şey yoxdur.\n- Bayaq fəlsəfədən söhbət düşdü, qədim dünyaya baxsaq, Yunanıstanda Homer dönəmi var, daha sonra fəlsəfi fikrin formalaşdığı Sokrat, Platon, Aristotel dönəmi. Antik yunan fəlsəfəsinin ana qaynağının Homer olduğunu düşünmək olarmı?\n- Mənim oxuduğum mənbələrə görə, Homer sadəcə, dünya mədəniyyətində yunan mifologiyasını daha yaxşı yazmış şairlər içərisində sonuncusudur. Yəni Homerə qədər də yazmışdılar. Necə ki, “Leyli və Məcnun”u türk dünyasında 50-yə yaxın şair yazıb, amma ən yaxşısı Füzulinindir. Füzulininki daha lirik olduğuna görə ədəbiyyat tarixinə düşüb. Mifologiyaya gəldikdə, mən doğrudan da, ədəbiyyatın, mətnin mifoloji qatı haqqında fikirləşirəm. Mətnin mifologiyası olmalıdır. Mətn bir balaca da cadugərlik işidir. Şair bir balaca da cadugər olmalıdır. Oxucunu sehrə sala bilməlidir. Ona görə də mənim mifologiya ilə bağlı düşüncəm odur ki, şair bunu bacarmalıdır. Amma şair bunu mətndə eləməlidir. AYB bu cadugərliyi təqaüd, mükafat verəndə edir. Yaxşı şair bunu ancaq öz mətnində etməlidir. Eko nə işlə məşğuldur? Onun sehrindən çıxmaq olmur. Dostoyevski həm də cadugər idi. Gör, neçə əsrin cadugəridir ki, onun sehrindən çıxmaq olmur.\n- Hətta deyirlər, hələ qarşıdakı minillikdə də Dostoyevski oxunacaq...\n- Bizdə yazıçıların bir pis cəhəti var ki, öz mənasız şəxsi həyatlarını yazmaqla məşğuldurlar: əsgərliyə getdim, kolbasa verdilər bizə, kolbasadan iy gəlirdi, tualetə apardılar, tualet pis gündə idi və daha nələr... Bu, mətn, yazı deyil. Con Apdaykın “Dovşan, qaç” romanının oxu, gör orada nə qədər qatlar, nə qədər dərinlik, cadugərlik var. Mənim “Göləqarğısancan” romanımı Azərbaycanda heç kim bəyənmədi. Çünki Azərbaycan oxucusunun, yazıçısının təfəkkürü inkişaf eləməyib. Mən özümü tərifləmirəm. Oxucu mənim romanımda özünü axtarırdı, görmədi. “Əsgərliyə getdim, ayaqqabım ayağımdan çıxdı, zabit gəldi, mənə təpik vurdu, filan şey filan oldu...” kimi cümlələr yazır, adını da qoyur roman. Mən elə şey yazmamışam.\n- Üstəlik, romana bir az siyasilik qatanda, gündəmə hesablayanda daha çox tanınır. Buna münasibətin necədir?\n- Yaradıcılığı gündəmə hesablamaq olmaz. Elmar Hüseynov öldürüləndə Nərmin Kamal bir şeir yazmışdı: “Elmar Hüseynovu mən öldürmüşəm”. Qətlin üstündən iki gün sonra yazmışdı. Gündəm nədir? Elmar Hüseynovu öldürüblər. Dərhal ömründə Elmar Hüseynov haqqında yazısı olmayan, cümləsi olmayan Nərmin Kamal götürüb şeir yazır. Burda Nərmini nümunə olaraq deyirəm. “Elmar Hüseynovu mən öldürmüşəm” şeiri indi hanı? Atmosfer soyuyan kimi, hər şey yaddan çıxdı. Şopenhauerin kitabı 16 il nəşriyyatda yatıb, bir kitabı da satılmayıb. Axırda da yararsız maklatura kimi göndəriblər. Halbuki Şopenhauer dünya fəlsəfəsində Nitşe ilə yanaşıdır.\n- Aqşin, etibarlı mənbələrə görə sənin kitabları qarşına töküb oxumağına səbəb kəndinizdəki ilanlar olub. Yeddi qardaş ilandan birini öldürmüsən, digər 6-sı səni tutmasın deyə, Bakıya gəlmisən. Bakıda daha ciddi “ilan”larla qarşılaşdınmı?\n- Bilsəydim, o balaca ilanlarla yaşayardım (gülür). Kənddə bir ilan növü vardı. Camaat ona “qızıl ilan” deyirdi, qıpqırmızı idi. O ilan haqqında iki əfsanə vardı. Biri ondan ibarət idi ki, guya bu ilanlar yeddi qardaş olur, birini öldürəndə digər 6-sı gəlib qisasını alır. Şiə bölgəsində doğulmuşam, ikinci inanc budur ki, guya imamlar atlarını çapmaq üçün bu ilanlardan qamçı kimi istifadə edib. Mən də bu söhbətləri 3-5 yaşından eşidirdim. O ilanların qəribə bir xüsusiyyəti var, heç kimə toxunmurdu, amma evə girirdilər. Mənim əmimin evində o ilanlar gəlib tabaqda yatmışdı. Qaranlıq yerlərdə gizlənirdi, uşaqları qorxudurdu. Təsəvvür elə, uşaq tabaqdan çörək götürmək istəyir, əlini uzadır, buz kimi ilanla qarşılaşır. O ilanlar indi də var. Mövhumat da qalır. İronik şəkildə demişdim ki, ilanın birini tutub öldürmüşdüm, sonra canımı qurtarmaq üçün məcburən universitetə girim, yoxsa bu altı qardaş yığışıb gələcəklər (gülür)...\n- Gəldin Bakıya, coğrafiyaşünas oldun. Coğrafiya sahəsində Azərbaycanda hansı yaxşı kitablar var?\n- Coğrafiya sahəsində Azərbaycanda yazılan kitabların əksəriyyəti rus alimlərindən köçürmədir. Kitabxanamda coğrafiyaya aid cürbəcür kitablar var. Ancaq onların hamısı rus alimlərinin yazdıqlarıdır. Bizim alimlər köçürdüblər. Ona görə də konkret imzanı desəm ki, filan alim coğrafiyadan kitab yazıb, biri çıxıb deyəcək ki, yalan danışırsan. Rus aliminin kitabından özlərinə sadəcə diplom işi, kitab düzəldiblər. Coğrafiyada öz başımla oxumuşam, rüşvət verməmişəm, amma ədəbiyyatla məşğul olmağa başlayandan sonra coğrafiya ilə vidalaşdım. Yəni dənizlərlə, dağlarla, meşələrlə vidalaşdım, insana başım qarışdı. Mənim üçün insanlar daha doğma oldu. Dörd dənə o boyda nəhəng okeanın dördü ilə vidalaşdım, amma onlar bir Xəzərlə bacara bilmir (gülür). Coğrafiya ilə bağlı nadir şeylər yadımdadadır, hamısı da “prikol” şeylərdir. Məsələn, birini sual verim: Pinqvin də qütbdə yaşayır, ağ ayı da...\n- Onda daha vermirəm.\n- İlk şeir necə yarandı, yadındadır?\n- Elminaz bir gün (anası - red) məni danladı. Lenin baba haqqında şeiri əzbərləməmişdim. Pota balası kimi çırpdı ki, dərsini niyə oxumamısan. İkinci sinifdə oxuyurdum, doqquz yaşım vardı. Mən də gətirdim şeiri anama göstərdim ki, bu nə şeirdir ki, mənim əlimdə əzbərləmək nədir ki... Ümumiyyətlə, bu şeirdimi? O da çırpandan sonra mənə qayıtdı ki, get ondan yaxşısını yaz, sonra oxumasan da olar. Amma yaxşısını yaz. Dedim, nə haqqında yazım, mövzu ver. O vaxtlar mənim dayım rəhmətə getmişdi. 35 yaşında cavan ölmüşdü. Anam dedi ki, dayının ölümü haqqında bir şeir yaz. Doqquz yaşında uşağın boynuna qoyulan məsuliyyətə bax (gülür). Dedim yaxşı. Getdim girdim otağa, dedim 15 dəqiqə vaxt lazımdır. Və şeiri yazdım. Doqquz yaşlı uşaq idim, qəlbim o vaxtdan sınıq idi (gülür). Qış idi, peç qalanmışdı, şeiri yazdım gətirdim. Oxudular, ağlaşdılar. Şeir çox təsirli idi. Soruşdum indi nə mövzu istəyirsiniz, o barədə yazım. Bibim qayıtdı ki, mənim taleyim haqqında şeir yaz. Getdim yenə otağa bir şeir də ona həsr etdim...\n- Qonorar aldınmı bibindən?\n- Aldım, toyuğun budunu. (gülür) Atam da oturub televizora baxırdı, guya ki, ciddi adamdır, arvad söhbətlərinə qarışmır. Mən də bir ucdan otağıma gedib şeiri yazıb gətirirəm. Atam qayıtdı ki, get indi də mənim haqqımda şeir yaz. Bir günə ilk dəfə üç şeir yazdım (gülür). Təzədən dəftəri vurdum qoluma getdim atama şeir yazdım. Şeirin adı indiyə kimi yadımdadır: “Canavarın toyu”. (gülür) Gördüm, artıq oxucu toplamışam: anam, atam, bibim, digər bibim, əmim. Artıq evdə doqquz yaşlı uşağın nə qədər oxucu kütləsi var (gülür). Oxucuların sayının bir-bir çoxalması məni poeziyaya ürəkləndirdi. Xoş qədəmlərimlə Azərbaycan ədəbiyyatına gəldim (gülür).\n- Hətta ilk kitabdan sonra sənə ev də hədiyyə etdilər...\n- Balaca bir kitab var idi. Mən onun adını dılğır kitab qoymuşam. O kitabı Moskvada yaşayan, imkanları olan adama göndərdim. O da bəyənib Bakıda mənə ev aldı. O vaxta qədər yataqxanalarda yaşayırdım. Özü də universitet yataqxanasında deyil, fəhlə yataqxanasında.\n- Sonrakı kitablarda necə, yaxşı hədiyyələr gəldimi?\n- Xeyli yaraşıqlı qızlar gəldi (gülür). Amma hamısını tərk etdim. Onlar üçün həmişə mahnı qoyardım: “Beni bana bırakın”...\n- “Beni bana bırakın”la davam edək, türk romantizminə münasibətin necədir? Məsələn, biri deyir ki “kadınlar susarak gider”, dəbdə olan Küçük İskender isə ayrı bir durumdur. Türk romantizmi Azərbaycan ədəbiyyatına ziyandırmı?\n- Türk ədəbiyyatının romantikası mənim üçün həddindən artıq ucuz bir romantikadır. Şair oxucunu özünün romantikası, lirikası ilə tutmaq istəyirsə, hətta cəmiyyətdə bu cür oxucular varsa da, mənə elə gəlir ki, ciddi ədəbiyyat deyil. Məsələn, mən öz oxucumu, hətta romantik ünsiyyət vasitəsilə böyük ədəbiyyata yönəltmək istəyirəm. O cür romantika hətta böyük oxucunu belə kiçildir. Mən, məsələn, şeirin ortasında romantik, lirik bir misra işlədirəmsə, bilirəm ki, ondan sonra nə istifadə edəcəyəm. Əslində onu işlətməyim ona görədir ki, oxucu ikinci misranın təsirinə düşsün, birinciyə yox. Türk ədəbiyyatı elə də böyük ədəbiyyat deyil. Dünya miqyaslı iki-üç yazıçı tapa bilərsən. Türk ədəbiyyatı popa meylli ədəbiyyatdır.\nO ədəbiyyatın fəlsəfi qatı yoxdur. Rus ədəbiyyatı ağır ədəbiyyatdır. Dostoyevski, Tolstoy, Çexov bəsdir. Türklər hərb işlərinə, köçəri işlərinə yaxşıdır. Türkün böyük ədəbiyyatı yoxdur. İndi Orxan Pamuka Nobel veririk, Attila İlhanı tərifləyirik, Yaşar Kamala yaxşı yazıçı deyirik. Orxan Pamuk yazıçı deyil. Nobel almayan, Orxan Pamuku cibinə qoyan yazıçılar var. Qalıblar evlərində, yazılarını yazırlar. Orxan Kunderadan yaxşı yazıçıdır? Türk romantizmi saxtadır. Ümumiyyətlə, türk kişisinin sevgisi saxta sevgidir. Bunun da səbəbi türk kişisinin öz sevgisini kənarda axtarmasıdır. Türk qadını bunu ya sevə bilmir, ya bununla yola gedə bilmir. Türk kişisi məcburdur Nataşa ilə gün keçirsin, hoqqadan çıxsın, onlara şeir yazsın.\n“Yapayalnızım” deyirlər. 70 milyonun içində sən nətər yapayalnızsan? Nətər olur, səkkiz milyonun içində mən bir gün də yapayalnız olmamışam, ən böyük arzum elə yapayalnız qalmaqdır. (gülür). 70 milyonun hamısı mahnı oxuyur: yalnızam, martılar üstümdən uçuyor, dalğalar üstüme geliyor. Yesenin romantik şairdir, içdi, sevdi, yaşadı, axırda da getdi özünü öldürdü. Puşkin sevdi, yaşadı, vuruşdu, axırda da duelə çıxdı. Türklər nə iş görür? Mənim romantizmim daha çox rus ədəbiyyatındakı romantizmə uyğundur, onu sevirəm. Türk şairlərinin romantizmini sevmirəm. Küçük İskəndər romantik şairdir, amma vallah onun romantikası mənə çatmır.\n- AYO-da vəzifə müddətin bitdi. Sədrlik müddətində ədəbiyyat, kitab üçün nələr etdin? Qısa olaraq.\n- Mən AYO-da sədr olduğum müddətdə özünü AYO-çu hesab edən və AYO-çu olaraq qalan adamların vicdanına qulluq elədim. O adamların adına ləkə gətirəcək heç bir hərəkət eləmədim. Əlimdən bu gəldi. Deyim ki, kiməsə bunu elədim, yalan olar. Bacardığım iş o oldu ki, AYO-da təmsil olunan heç bir adama xəyanət eləmədim, AYO-nun adına ləkə gətirəcək heç bir işə qol çəkmədim. Əlimdən bu gəldi.\n- Yeni sədr seçilən kimi iki istefa oldu, bir də ədəbiyyata aid olmayan köşə yazarları, bloqqerlər üzv seçildi. Açıqlama verildi ki, AYO sırf ədəbiyyatla bağlı yazarları ehtiva etmir...\n- AYO-nun əsas missiyalarından biri budur ki, özünün, öz sözünün azadlığı uğrunda mübarizə aparan, o azadlıq haqqını əldə edən adamlar təmsil olunsun. Köşə, hekayə yazarları da, şairlər də qoşula bilər. Yəni AYO azad şəkildə yazı yaza bilən və öz yazısının arxasında dayana bilən adamların ocağıdır. Sürüdə axsayan da olur, birdə görürsən ki, dala qalır, çatdıra bilmir. Bu məsələlər də var, biz pis baxmırıq. İnsandır da, onu niyə zorla özünlə aparmalısan? Gücü çatmadı da. Azad olmağa, azadlığa gücü çatmadı. Ona görə də mənə elə gəlir ki, janrından asılı olmayaraq hər hansı bir yazıçının təmsil olunmaq hüququ var. Amma bir şərtlə.\nAYO-nun adından istifadə eləyib özünə cəmiyyətdə obraz yaratmasın. Bu, doğru deyil. AYO üzvlərinin əksəriyyəti bu ocağı öz canının bahasına qoruyub saxlayıblar. Burda çox yaxın dostlarımız bizi biabır elədi. Halbuki onların heç bir əməyi yox idi. Əslində onları AYO-nun üzvləri ortalığa çıxarmışdı. Cəmiyyətə təqdim eləmişdi, yazı yazmağı öyrətmişdi. Dünya ədəbiyyatı ilə ünsiyyətini qurmuşdular ki, oxusunlar. Onlar isə on manat pul görən kimi bütün hər şeyi satdılar. Bu da var, demək lazımdır. AYB-də o qədər gənc var ki, AYO-da olmadıqlarına görə peşmandırlar. Vaxtında niyə getmədik ora. Niyə Aqşinlə, Həmid Hersiçi ilə tanış olmadıq, gəldik Rəşad Məcidlə üz-üzə oturduq. Nə qədər belə peşman olan gənc var. Amma körpülər yanıb axı, çayın bu üzünə keçə bilmirlər.\n- 150 cildliklə - tərcümə ilə bağlı durum nə yerdədir? Hazırda hansının üzərində işləyirsən?\n- Dövlətin hazır siyahısı var, bunu nə “Şərq-Qərb”, nə də BSU müəyyənləşdirir. O siyahı icra olunur. Mən özüm hazırda Bayronun pyesləri üzərində işləyirəm. Kitabı orijinaldan tərcümə ediblər. Redaktə edib, Azərbaycan dilində daha oxunaqlı şəkilə salıram. 80-ə yaxın kitabımız təhvil verilib.\n- Özünün oxuduğun stolüstü kitab hansıdır?\n- Öz kitabımı oxuyuram ki, görüm orada nə səhvlər eləmişəm (gülür). Növbəti dəfə o səhvləri buraxmayım deyə. /Publika.az/


Ərdoğanın regional səfərinin məqsədləri\nBazar ertəsi, 20 Fevral 2017 10:06\nTürkiyə prezidenti səfərinin davamında Ərəbistanın kralı, vəliəhdi və müdafiə naziri, daha sonra isə Qətər rəsmiləri ilə görüşərək Suriyanın siyasi gələcəyi ilə rəftarda birgə strategiyanın izlənməsinə dair danışıqlar aparmışdır.\nFevralın 12-dən Rəcəb Təyyib Ərdoğanın Bəhreyn, Ərəbistan və Qətərə dörd günlük səfəri başlamışdır. Sözü gedən ölkələrin region hadisələrində rolu olduğundan bu səfər diqqəti çəkir. Bir il bundan öncəyə qədər Suriyada terrorçulara yardım və Bəşər Əsər dövlətini devirmək üçün Türkiyə, Ərəbistan və Qətər arasında yazılmamış koalisiya mövcud idi. Ancaq cəbhədə balansın dəyişməsi ilə bu koalisiya zədələndi, Türkiyə zahirən, Suriyadakı fəal terrorçuları dəstəkləməkdən qırağa qoyuldu və təlaş etdi ki, Yaxın Şərq hadisələrindən tamamilə qırağa qoyulmazdan öncə İran və Rusiyanın yanında dayanaraq ərəb dostları ilə müqayisədə daha rəngli rol ifa etsin.\nDəməşq dövləti və müxalifləri arasında sülh müzakirələrində dönüş nöqtəsi kimi tanınan Astana görüşündən sonra Türkiyə ordusu daha şəffaf şəkildə İŞİD mövqelərini vurdu. Bundan öncə Ankara İŞİD-lə mübarizə bəhanəsi ilə Suriyanın şimal bölgələrinə girdi, ancaq Türkiyə qırıcıları kürd qüvvələrini hədəfə aldı. Türkiyənin məqsədi xalq müdafiəsi qüvvələrini geri oturtmaq olsa da, Ərdoğanın açıqlamalarına görə onlar Rakkanı terrorçulardan təmizləyənə qədər Fərat qalxanı əməliyyatını davam etdirəcəklər.\nQeyd olunan siyasətlər ümumi olaraq Ərəbistan və Qətərin Suriyadakı İŞİD və digər terrorçu qruplara maddi və logistik yardımları ilə yanaşı olan istəkləri ilə ziddir. Ona görə də belə gözlənilir ki, Ərdoğanın səfərinin səbəbləri bu istiqamətdə danışıqlar aparmaqdır.\nBu arada Ankaranın xarici siyasətində Bəhreynin əhəmiyyəti Türkiyə-Ərəbistan münasibətlərindən asılıdır. Bu kiçik ölkənin strateji mövqei bundan öncə Riyaz və Ərəbistan vasitəsilə tanınıb və belə nəzər gəlir ki, Ankaranın qüdrət nümayiş etdirməsi üçün yer qalmamışdır. Həm də Amerika siyasi və təhlükəsizlik səbəblərindən Bəhreyndə Türkiyənin aktiv iştirakına yer vermək istəmir.\nBu üzdən Ərdoğanın Manamaya səfəri iki ölkə arasında bağlılıqların mövcud olduğunu göstərmək xarakteri daşıya bilər. Bəhreynin daxili hadisələrinə və İranın bu böhranda əli olduğunu iddia etməsinə diqqət etməklə bu səfər müttəfiqlik nümayiş etdirmək və siyasi tərəfdaşlıq kimi də təhlil edilə bilər.\nQeyd olunanlara əsasən, Bəhreyn kralının Ərdoğana ölkənin ən yüksək səviyyəli medalı olan “İsa ibn Süleyman Ali-Xəlifə” medalını verməsi də bu istiqamətdə baş tutmuşdur. Daxili etirazları yatırmaqda Ali-Xəlifənin acizliyi və Bəhreyn şiələrinin rəhbəri Şeyx İsa Qasimin mühakimə olunmasına geniş reaksiyalar bu ölkənin siyasi quruluşunu ciddi təhlükə ilə üzləşdirə bilməsi Türkiyə rəsmilərinin öz regional müttəfiqlərinə diqqətini artırmasına səbəb olmuşdur.\nSuriya məsələsinə neçə il xərc qoyduqdan sonra Bəşər Əsəd dövləti və İranın regionda mövqei qarşısında özünün ifratçı siyasətlərinin məğlubiyyətə uğradığını görən Ərdoğan, Suriyada atəşkəs mövzusunda Tehran və Rusiya ilə əməkdaşlıqla yanaşı Türkiyənin qüdrət manevrini artıracaq fürsətlərdən istifadə etməyə çalışır. Ona görə də şübhəsiz, Türkiyə Bəhreynlə əməkdaşlıq səviyyəsini artırmaqla Tehrana bu mesajı vermək istəyir ki, Manamada dövlətin dəyişilməsinə və şiə ruhanisinin rəhbərliyi ilə başlamış xalq etirazlarının qələbəsinə mane olacaq.\nTürkiyə prezidenti səfərinin davamında Ərəbistanın kralı, vəliəhdi və müdafiə naziri, daha sonra isə Qətər rəsmiləri ilə görüşərək Suriyanın siyasi gələcəyi ilə rəftarda birgə strategiyanın izlənməsinə dair danışıqlar aparmışdır. Hal-hazırda Amerika da Suriyada vəziyyəti təyin etmək mövzusundan uzaqlaşdırılıb. Əsədin müxalifləri tərəfindən vahid proqram izlənilməyəcəyi surətdə Dəməşqin gələcəyi onların yanaşmasının əksinə doğru gedəcək.\nOna görə də Ərdoğanın Ərəbistan və Qətərə səfərinin rezonans doğurması özünü Fars Körfəzi Ölkələrinin Əməkdaşlıq Şurası və İslam Əməkdaşlıq Təşkilatının gələcək siyasətlərində göstərir.\nBelə nəzərə gəlir ki, Türkiyə Əsədin müxalifləri cəbhəsində yeni oyun oynayaraq hal-hazırda Dəməşq ordusu ilə atəşkəs durumunda olan Suriyanın daxili etirazçılarından istifadə edərək öz rolunu artırmağa təlaş edir. Bu yeni oyun Türkiyənin regionda təsirli gücə malik olması istiqamətindəki məqsədlərini gerçəkləşdirə bilər. Ancaq bu məqsəd Bəşər Əsəd dövlətini devirmək yolu ilə və Suriyanın qanuni hökumətinə qarşı məkirli planlarla 6 ildir ki, gerçəkləşə bilməmişdir.\nBu kateqoriyada daha ətraflı: « Üzeyir Cəfərov: “Cəbhə xəttində baş verənlər vəziyyətin yaxşılaşacağını düşünməyə imkan vermir”\tTürkiyə-Hollandiya böhranı Ərdoğanın mövqelərini möhkəmləndirəcək - ANALİZ »


"İki insan bir-biri ilə bədbəxt yaşayırsa...." -Sevinc boşanmağından danışdı - BiG.AZ\n"İki insan bir-biri ilə bədbəxt yaşayırsa...." -Sevinc boşanmağından danışdı\nAktrisa Sevinc Əliyeva “Gəlin danışaq” verilişinin qonağı olub.\nBiG.AZ xəbər verir ki, aktrisa rejissor əri Fuad Əlişovdan ayrılması ilə bağlı sualları cavablandırıb:\n“Qismət... Həyatda hər bir şey olur. Həyat davam edir. Heç kim sabahından sığortalanmayıb. Ailə qurmuruq ki, sabah boşanaq. İki insan bir-biri ilə bədbəxt yaşayırsa, qoy ayrılıqda xoşbəxt yaşasınlar”.\n“Komersiya filmləri çəkilən ərəfədə mən hamilə oldum, hər şeydən uzaqlaşdım. Çox geri düşdüm. Amma indi təklif gəlsə, ola bilər. Hazırda övladlarıma başım qarışıb. Onlar birinci sinfə hazırlaşırlar. Çox çətindir bu hazırlıq prosesi”.\nBölmə: Şou biznes Oxunub: 4043 Tarix: 20.04.2017\nXalq artistimiz qızına dəbdəbəli toy etdi - Möhtəşəm məclisdən FOTOLAR\n77 yaşlı Amaliya Pənahova dəyişib tanınmaz hala düşdü - FOTO\n20 kiloqram arıqlayan məşhur aktrisa tanınmaz hala düşdü - FOTOLAR\nATV-nin məşhur aparıcısına yüksək vəzifə verildi - FOTO\nXalq artistimizin həyat yoldaşı ağır xəstəlikdən dünyasını dəyişdi - FOTO\n"Yaprak Dökümü"nün məşhur aktrisasını görənlər tanımadı - FOTOLAR\n3 usag dogub sora basa duwub sevmir\nUşaq ailəno möhkəmləndirir məncə iki insan birlikde yaşayırsa və çoxalırlarsa bir birinə bağlanırlar.ama burda əksinə.. siz xoşbəxt deyildinizsə 3uşağı neynirdiz? Bi saatdan sonra nə o kişiyə nədə o qadına yaraşmaz yeni ailə\nSozu ile raziyam ki , er arvad arasinda sevgi yoxdursa , ayrilmalari daha yaxcidi ama daha 3 uwaqdan sonra yoxda.\nBele bawa duwdum 3 uwaq olanacan xowbext olmusan))) 3 uwaq olandan sonra bedibext yawamisiz, bawa duwduk))) ... ))) (((...\n11:11 Prezidentin yüksək vəzifə verdiyi şəxs kimdir?


“Azərbaycan Respublikası Hökuməti ilə Özbəkistan Respublikası Hökuməti arasında fövqəladə halların xəbərdar edilməsi və aradan qaldırılması sahəsində əməkdaşlıq haqqında” 2015-ci il mayın 19-da Daşkənd şəhərində imzalanmış Saziş təsdiq edilsin.\nAzərbaycan Respublikası Hökuməti ilə Özbəkistan Respublikası Hökuməti arasında fövqəladə halların xəbərdar edilməsi və aradan qaldırılması sahəsində əməkdaşlıq haqqında\nBundan sonra “Tərəflər” adlandırılacaq Azərbaycan Respublikası Hökuməti və Özbəkistan Respublikası Hökuməti,\niki xalq arasında ənənəvi dostluq münasibətlərinin möhkəmləndirilməsinə səy göstərərək,\nfövqəladə halların xəbərdar edilməsi və aradan qaldırılması sahəsində əməkdaşlığın Tərəflərin dövlətlərinin rifahına və milli təhlükəsizliyinə kömək göstərəcəyini qəbul edərək,\ntəbii və texnogen xarakterli fövqəladə halların Tərəflərin dövlətləri üçün daşıdığı təhlükəni dərk edərək,\nfövqəladə halların xəbərdar edilməsi və aradan qaldırılması sahəsində elmi-texniki məlumat mübadiləsinin Tərəflərin dövlətləri üçün faydasını nəzərə alaraq, Tərəflərdən birinin öz qüvvə və vasitələri ilə aradan qaldırması mümkün olmayan fövqəladə halların baş verməsi ehtimalını və fövqəladə halların xəbərdar edilməsi və aradan qaldırılması üçün hər iki dövlətin əlaqələndirilmiş fəaliyyətinə olan ehtiyacı nəzərə alaraq,\nfövqəladə halların xəbərdar edilməsi və aradan qaldırılması sahəsində Birləşmiş Millətlər Təşkilatının və digər beynəlxalq təşkilatların rolunu nəzərə alaraq, aşağıdakılar barədə razılığa gəldilər:\nBu Sazişdə istifadə olunan terminlər aşağıdakı mənaları ifadə edir: sorğu göndərən Tərəf - yardım dəstəsinin, avadanlıq və təminat materiallarının göndərilməsi barədə sorğu ilə digər Tərəfə müraciət edən Tərəf;\nsorğu alan Tərəf - yardım dəstəsinin, avadanlıq və təminat materiallarının göndərilməsi barədə digər Tərəfin sorğusunu yerinə yetirən Tərəf;\nsəlahiyyətli orqan - bu Sazişin həyata keçirilməsi ilə bağlı işlərə rəhbərlik etmək və onları əlaqələndirmək üçün Tərəflərin hər birinin təyin etdiyi dövlət orqanı;\nyardım dəstəsi - yardım göstərilməsi üçün təyin edilmiş və fövqəladə hal ərazisində fəaliyyət göstərmək üçün lazımi təchizatla təmin olunmuş sorğu alan Tərəfin mütəxəssislər dəstəsi;\nfövqəladə hal - insan tələfatına, insanların sağlamlığına və ya təbii ətraf mühitə zərərə, əhəmiyyətli dərəcədə maddi itkilərə və insanların həyat fəaliyyəti şəraitinin pozulmasına səbəb olmuş və ya ola biləcək qəza, texnogen və təbii fəlakətlər, təbii və ya digər bədbəxt hadisələr nəticəsində müəyyən ərazidə yaranmış vəziyyət;\nfövqəladə halın xəbərdar edilməsi - fövqəladə halın baş verməsi riskinin mümkün qədər azaldılmasına, habelə onların baş verməsi halında insanların həyatının xilas edilməsinə və sağlamlığının qorunub saxlanılmasına, təbii ətraf mühitə dəymiş ziyanın və maddi itkilərin miqdarının azaldılmasına yönəldilmiş və vaxtında yerinə yetirilən kompleks tədbirlər;\nfövqəladə halın aradan qaldırılması - fövqəladə halın baş verməsi zamanı həyata keçirilən və insanların həyatının xilas edilməsinə və sağlamlığının qorunub saxlanılmasına, təbii ətraf mühitə dəyən ziyanın və maddi itkilərin miqdarının azaldılmasına, həmçinin fövqəladə hal ərazisinin lokallaşdırılmasına və onun üçün xarakterik olan təhlükəli amillərin təsirinin dayandırılmasına yönəldilmiş qəza-xilasetmə işləri və digər təxirəsalınmaz işlər;\nfövqəladə hal zonası - fövqəladə halın baş verdiyi ərazi;\nqəza-xilasetmə işləri - fövqəladə hal zonasında insanların həyatının xilas edilməsi və sağlamlığının qorunması, maddi və mənəvi sərvətlərin, təbii ətraf mühitin mühafizəsi, fövqəladə halların lokallaşdırılması və onun üçün xarakterik olan təhlükəli amillərin aradan qaldırılması və ya mümkün qədər minimuma endirilməsi ilə bağlı fəaliyyət;\navadanlıq - materiallar, texniki və nəqliyyat vasitələri, yardım dəstəsinin təchizatı, o cümlədən xidməti itlər, yardım dəstəsi üzvlərinin şəxsi ləvazimatları, dərmanları və tibbi avadanlıq;\ntəminat materialları - fövqəladə hal nəticəsində zərər çəkmiş əhali arasında təmənnasız olaraq paylanmaq üçün nəzərdə tutulan maddi vasitələr.\nAzərbaycan tərəfindən - Azərbaycan Respublikasının Fövqəladə Hallar Nazirliyi;\nÖzbəkistan tərəfindən - Özbəkistan Respublikasının Fövqəladə Hallar Nazirliyi.\nTərəflərin səlahiyyətli orqanlarında və ya onların adlarında dəyişiklik olduğu təqdirdə, Tərəflər bu barədə bir-birini diplomatik kanallar vasitəsilə yazılı şəkildə xəbərdar edirlər.\nBu Sazişə müvafiq olaraq, fəaliyyət Tərəflərin dövlətlərinin milli qanunvericiliyinə müvafiq olaraq həyata keçirilir və hər bir Tərəfin zəruri vasitələrinin mövcudluğu ilə şərtləndirilir. Bu Saziş çərçivəsində əməkdaşlıq aşağıdakıları nəzərdə tutur:\ntəbii və texnogen xarakterli fövqəladə halların monitorinqi və proqnozlaşdırılması barədə məlumat mübadiləsi;\nəhalinin fövqəladə hallar zamanı fəaliyyətə hazırlığının təşkili, o cümlədən ilkin tibbi yardımın göstərilməsi üzrə təcrübə mübadiləsi;\nsənaye qəzaları, bədbəxt hadisələr və təbii fəlakətlər nəticəsində mümkün çirklənmələrlə əlaqədar təbii ətraf mühit və əhali üçün riskin qiymətləndirilməsi;\nelmi tədqiqat layihələrinin birgə planlaşdırılması, işlənib hazırlanması və həyata keçirilməsi, elmi-texniki ədəbiyyatın və tədqiqat işlərinin nəticələrinin mübadiləsi;\nməlumatın, dövri nəşrlərin, metodiki və digər ədəbiyyatın, video və foto materialların, həmçinin fövqəladə halların xəbərdar edilməsi, baş verməsi və aradan qaldırılması sahəsində texnologiyaların mübadiləsi:\nbirgə konfransların, seminarların, iş iclaslarının, təlim və məşqlərin təşkili; birgə nəşrlərin və hesabatların hazırlanması;\nfövqəladə halların xəbərdar edilməsi və aradan qaldırılması sahəsində digər Tərəfin təhsil müəssisələrində mütəxəssislərin hazırlanması, stajçıların, müəllimlərin, alimlərin və mütəxəssislərin mübadiləsi;\nsəlahiyyətli orqanlar arasında qarşılıqlı fəaliyyətin təmin edilməsi; yardım dəstəsinin avadanlıqla təmin olunmasında qarşılıqlı yardım göstərilməsi;\nfövqəladə halların aradan qaldırılmasında qarşılıqlı yardım göstərilməsi; fövqəladə halların xəbərdar edilməsi və aradan qaldırılması sahəsində səlahiyyətli orqanlar tərəfindən razılaşdırılmış digər fəaliyyət.\nEhtiyac olduğu təqdirdə, Tərəflər fövqəladə halların xəbərdar edilməsi və aradan qaldırılması sahəsində fəaliyyət göstərən dövlət müəssisələri və təşkilatları, hüquqi və fiziki şəxslər arasında əməkdaşlığa yardım edirlər.\nBu Sazişin müddəalarının yerinə yetirilməsi üzrə tədbirlərin həyata keçirilməsi üçün Tərəflər fövqəladə halların xəbərdar edilməsi və aradan qaldırılması sahəsində əməkdaşlıq üzrə işçi qrup yaradırlar (bundan sonra - işçi qrup).\nİşçi qrupun tərkibi, iş qaydası və vəzifələri Tərəflərin səlahiyyətli orqanları tərəfindən müəyyən edilir.\nYardım sorğu edən Tərəfin fövqəladə halın xarakteri, zəruri yardımın növü, həcmi, yeri və göstərilmə müddəti haqqında məlumatın verildiyi yazılı sorğusu əsasında göstərilir.\nSorğu alan Tərəf ən qısa zamanda sorğunu nəzərdən keçirir və yardım göstərilməsinin mümkünlüyü, həcmi və şərtləri barədə sorğu göndərən Tərəfi məlumatlandırır.\nYardım dəstələrinə rəhbərliyi bu dəstələrin rəhbərləri vasitəsilə sorğu göndərən Tərəfin səlahiyyətli orqanı həyata keçirir.\nFövqəladə halların aradan qaldırılması zamanı yardım yardım dəstələrinin, müvafiq avadanlıq və təminat materiallarının göndərilməsi və ya digər tələb olunan formada göstərilir.\nYardım dəstələri fövqəladə hal zonasında qəza-xilasetmə işlərini həyata keçirir.\nSorğu göndərən Tərəf sorğu alan Tərəfin yardım dəstələrinin rəhbərlərini fövqəladə hal zonasında və müəyyən iş sahələrində yaranan vəziyyət barədə məlumatlandırır və zərurət olduğu halda, bu dəstələri tərcüməçilər və rabitə vasitələri ilə təmin edir, həmçinin təhlükəsizliklərini, təmənnasız tibbi xidmətlərini təmin edir və onların fəaliyyətinin əlaqələndirilməsini həyata keçirir.\nYardım dəstələrinin avadanlığı fövqəladə hal zonasında 72 saat ərzində müstəqil fəaliyyət göstərmək üçün kifayət etməlidir. Tərəflər arasında başqa şəkildə razılaşdırılmadığı təqdirdə, avadanlıq ehtiyatının bitməsi halında sorğu göndərən Tərəf göstərilən dəstələri fəaliyyətini davam etdirməsi üçün lazımi avadanlıqla təmin edir.\nYardım dəstəsi üzvlərinin dövlət sərhədini keçmə şərtləri və onların\nsorğu göndərən Tərəfin dövlətinin ərazisində qalma qaydası\nYardım dəstələrinin üzvləri sorğu göndərən Tərəfin dövlət sərhədini beynəlxalq gediş-gəliş üçün açıq olan buraxılış məntəqələrindən, Tərəflərin dövlətlərinin qanunvericiliyi ilə müəyyən olunmuş pasportlarla keçirlər. Dəstənin rəhbərində yardım dəstəsi üzvlərinin siyahısı və sorğu alan Tərəfin səlahiyyətli orqanı tərəfindən verilən və onun səlahiyyətini təsdiq edən sənəd olmalıdır.\nYardım dəstələrinin üzvləri sorğu göndərən Tərəfin dövlətinin ərazisində olduqları müddət ərzində bu dövlətin qanunvericiliyinə riayət etməlidirlər. Bununla yanaşı, onlar əmək qanunvericiliyi və bununla bağlı məsələlər üzrə sorğu alan Tərəfin dövlətinin tabeliyində qalırlar. Yardım dəstələrinin tərkibinə daxil olan hərbi heyətə sorğu alan Tərəfin dövlətinin əmək münasibəti və sosial-iqtisadi zəmanət baxımından hərbi qulluqçunun statusunu tənzimləyən qanunvericiliyi şamil edilir.\nYardım dəstələrinin yerdəyişməsi, onların avadanlığının və təminat materiallarının daşınması avtomobil, dəmir yolu, su və ya hava nəqliyyatı vasitələri ilə həyata keçirilir.\nYardım göstərilməsi üçün qeyd olunan nəqliyyat növlərindən istifadə qaydası müvafiq dövlət orqanları ilə razılaşma əsasında Tərəflərin səlahiyyətli orqanları tərəfindən müəyyən edilir.\navadanlığın və təminat materiallarının gətirilməsi və aparılması\nFövqəladə halların aradan qaldırılması zamanı yardım göstərilməsi üçün sorğu göndərən Tərəfin dövlətinin ərazisinə gətirilən və sorğu alan Tərəfin dövlətinin ərazisindən aparılan avadanlıq və təminat materialları gömrük rüsumlarından və digər vergilərdən azad edilir.\nAvadanlığın və təminat materiallarının gömrük rəsmiləşdirilməsi prioritet qaydada və sadələşdirilmiş şəkildə səlahiyyətli orqanların verdiyi və yardım dəstələri üzvlərinin tərkibi, gətirilən və ya aparılan avadanlığın və təminat materiallarının siyahısı göstərilən bildirişlər əsasında həyata keçirilir.\nYardım dəstələrinə avadanlıq və təminat materiallarından başqa hər hansı bir malın gətirilməsi qadağan edilir.\nYardım göstərilməsi üzrə işlər başa çatdıqdan sonra gətirilən avadanlıq sorğu göndərən Tərəfin dövlətinin ərazisindən çıxarılmalıdır. Hər hansı xüsusi bir səbəbdən avadanlığın çıxarılması mümkün olmadığı təqrirdə, o, razılaşdırılmış şərtlərlə yardım şəklində təmənnasız olaraq sorğu göndərən Tərəfin səlahiyyətli orqanına verilə bilər. Bu halda sorğu göndərən Tərəfin səlahiyyətli orqanına və gömrük orqanına verilən avadanlığın növü, sayı və yerləşdiyi yer göstərilməklə məlumat verilməlidir.\nZərərçəkənlərə təcili tibbi yardım göstərilməsi zərurəti yarandığı halda, sorğu göndərən Tərəfin dövlətinin ərazisinə lazımi miqdarda tərkibində narkotik və psixotrop maddələr olan dərman preparatları və prekursorlar gətirilə bilər. Bu halda yardım dəstəsinin rəhbəri sorğu göndərən və sorğu alan Tərəflərin gömrük orqanlarına, nomenklaturu və miqdarı göstərilməklə, tərkibində narkotik və psixotrop maddələr olan dərman preparatları və prekursorların mövcudluğu barədə bəyannamə təqdim edir.\nQeyd olunan dərman preparatları sorğu göndərən Tərəfə verilə bilməz və onlardan yalnız ixtisaslaşmış tibbi heyət tərəfindən həmin Tərəfin nümayəndəsinin nəzarəti altında istifadə olunur.\nTərkibində narkotik və psixotrop maddələr olan istifadə olunmamış dərman preparatları və prekursorlar onların nomenklaturunu və miqdarını təsdiq edən sənədlərin əsasında sorğu göndərən Tərəfin gömrük nəzarəti altında ölkədən çıxarılmalıdır.\nTərkibində narkotik və psixotrop maddələr olan istifadə olunmuş dərman preparatları və prekursorlar ilə bağlı sorğu göndərən Tərəfin gömrük orqanlarına yardım dəstəsinin rəhbəri və həkimi tərəfindən imzalanmış və sorğu göndərən Tərəfin səlahiyyətli orqanının nümayəndəsi tərəfindən təsdiq edilmiş, onların istifadəsi barədə Bəyannamə təqdim olunur.\nSorğu alan Tərəfin səlahiyyətli orqanı hava gəmilərinin növü və fərqlənmə nişanları, marşrutu, ekipaj üzvlərinin sayı, yükün xarakteri, uçuş və eniş vaxtı və yeri göstərilməklə yardımın göstərilməsi üçün hava gəmilərindən istifadə etmək qərarı barədə sorğu göndərən Tərəfin səlahiyyətli orqanını məlumatlandırır.\nTəcili yardım göstərilməsi və qüvvə və vasitələrin səlahiyyətli orqanın hava gəmisi ilə bir dövlətin ərazisindən digər dövlətin ərazisində göstərilən fövqəladə hal ərazisinə operativ göndərilməsi məqsədi ilə Tərəflərin səlahiyyətli orqanları müəyyən edilmiş qaydada və Tərəflərin dövlətlərinin qanunvericiliyinə uyğun olaraq hava gəmilərindən istifadənin mümkünlüyü barədə əlavə təlimatı və fövqəladə halların aradan qaldırılması zamanı hava gəmilərinin sərhəd keçməsi prosedurlarının sadələşdirilməsi üzrə hər Tərəfin dövlət orqanları (sərhəd, gömrük, fıtosanitar, karantin xidməti) nümayəndələrinin qarşılıqlı fəaliyyət mexanizmini işləyib hazırlayır və razılaşdırır.\nUçuşlar Beynəlxalq Mülki Aviasiya Təşkilatı və Tərəflərin dövlətlərinin müəyyən etdiyi qaydalara uyğun olaraq həyata keçirilir.\nTərəflər başqa cür razılığa gəlmədiyi təqdirdə, sorğu göndərən Tərəf yardım göstərilməsi ilə bağlı xərcləri sorğu alan Tərəfə ödəyir.\nSorğu göndərən Tərəf istənilən vaxt yardım barədə öz sorğusunu geri götürə bilər. Bu halda sorğu alan Tərəf çəkdiyi xərcləri geri almaq hüququna malikdir.\nSorğu alan Tərəf yardım dəstəsi üzvlərinin sığortalanmasını təmin edir. Sığortanın rəsmiləşdirilməsi üzrə xərclər yardım göstərilməsi üzrə ümumi xərclərə daxil edilir.\nSorğu göndərən Tərəfin hava gəmilərinin yanacağı və texniki xidmət xərclərinin ödənilməsi barədə məsələ hər bir konkret hal üçün ayrı-ayrılıqda həll edilir.\nSorğu alan Tərəfin yardım dəstəsinin üzvü bu Sazişin həyata keçirilməsi ilə bağlı olan işlərin yerinə yetirilməsi zamanı sorğu göndərən Tərəfin ərazisində fiziki və ya hüquqi şəxsə zərər vurarsa, sorğu göndərən Tərəf öz qanunvericiliyinə uyğun olaraq bu zərəri özü ödəyir.\nSorğu alan Tərəfin yardım dəstəsinin üzvü yardım göstərilməsi ilə birbaşa əlaqəsi olmayan fəaliyyət nəticəsində sorğu göndərən Tərəfin dövlətinin ərazisində fiziki və ya hüquqi şəxsə hər hansı zərər yetirərsə, sorğu alan Tərəf sorğu göndərən Tərəfin dövlətinin qanunvericiliyinə uyğun olaraq bu zərəri özü ödəyir.\nSorğu alan Tərəfin yardım dəstəsi üzvünün bilərəkdən və ya kobud etinasızlığı səbəbindən meydana gələn zərərin ödənilməsi sorğu alan Tərəfin öhdəsinə düşür.\nMəlumatlardan istifadə olunması\nTərəflərin səlahiyyətli orqanları arasında yazılı şəkildə başqa cür razılaşdırılmadığı təqdirdə, bu Saziş çərçivəsində həyata keçirilən fəaliyyət nəticəsində əldə olunmuş məlumatları, Tərəflərin dövlətlərinin qanunvericiliyinə uyğun olaraq yayılmasına yol verilməyən məlumatlar istisna olmaqla, adi təcrübəyə əsaslanaraq və Tərəflərin hər birinin yazılı göstərişi əsasında nəşr və istifadə olunur.\nBu Sazişin müddəalarının təfsiri və ya tətbiqi ilə bağlı yaranan mübahisələr Tərəflər arasında danışıqlar və məsləhətləşmələr yolu ilə həll olunur.\nBu Saziş Tərəflərin dövlətlərinin iştirakçısı olduqları digər beynəlxalq müqavilələrdən irəli gələn hüquq və öhdəliklərinə toxunmur.\nƏlavə və dəyişikliklər edilməsi\nTərəflərin qarşılıqlı razılığı ilə bu Sazişə onun ayrılmaz hissəsi olan və bu Sazişin 17-ci maddəsində müəyyən olunan qaydada qüvvəyə minən ayrıca protokollarla rəsmiləşdirilən əlavələr və dəyişikliklər edilə bilər.\nBu Saziş Tərəflərin onun qüvvəyə minməsi üçün zəruri olan dövlətdaxili prosedurların yerinə yetirilməsi barədə sonuncu yazılı bildirişinin diplomatik kanallar vasitəsilə alındığı tarixdən qüvvəyə minir.\nBu Saziş qeyri-müəyyən müddətə bağlanılır və Tərəflərdən birinin onu ləğv etmək niyyəti barədə digər Tərəfə diplomatik kanallar vasitəsilə yazılı bildiriş təqdim etdiyi tarixdən etibarən 6 (altı) ay müddətində qüvvədə qalır.\nTərəflər başqa cür razılığa gəlmədiyi təqdirdə, bu Sazişin ləğv edilməsi onunla əlaqədar həyata keçirilən artıq başlanmış, lakin onun qüvvədən düşməsi vaxtına qədər başa çatdırılmamış fəaliyyətə təsir etməyəcəkdir.\nDaşkənd şəhərində 19 may 2015-ci il tarixində, iki əsl nüsxədə, hər biri Azərbaycan, özbək və rus dillərində olmaqla imzalanmışdır, bütün mətnlər eyni qüvvəyə malikdir. Bu Sazişin müddəalarının təfsiri ilə bağlı fikir ayrılığı yarandığı təqdirdə, rus dilindəki mətndən istifadə ediləcəkdir.


UEFA Millətlər Liqasının dördüncü turuna yekun vurulub - Open.az\nFutbol 17 Oktyabr, 2018 01:27\nUEFA Millətlər Liqasının dördüncü turuna yekun vurulub.\nOpen.az xəbər verir ki, turun mərkəzi qarşılaşması A liqasının 1-ci qrupunda yer alan Fransa və Almaniya yığmaları arasında olub. Oyunun ilk dəqiqələri hazırda dünya çempionu Fransa millisinin hücumları ilə başlayıb. Onlar rəqibin qapısı qarşısında bir neçə təhlükəli vəziyyət yaratsalar da, hesabı qonaqlar açıb. Qarşılaşmanın 14-cü dəqiqəsində oyunun baş hakimi - serbiyalı Milorad Maziç meydan sahiblərinin qapısına 11 metrlik cərimə zərbəsi təyin edib. Topa yaxınlaşan Toni Kros fürsəti əldən verməyib - 0:1. Sonra Fransa millisi bütün heyətlə irəli atılsa da, hesab dəyişilməyib. Birinci hissə almanların 1:0 hesablı üstünlüyü ilə başa çatıb.\nKasilyas: "Messi məni dünyanın ən yaxşı qapıçısı etdi"\n19 Mart, 2019 13:20\nDenis Suarez "Barselona"ya qayıda bilər\n19 Mart, 2019 12:54\nRafael Varan "Real Madrid"i tərk etmək istəyir\n19 Mart, 2019 12:22\nPSJ Antuan Qrizmannı transfer etmək istəyir\n19 Mart, 2019 12:04\n"Kappa" şirkəti "Barselona" və "Nike"dan təzminat tələb etdi\n19 Mart, 2019 11:19\nKramariç: “Ağır oyun gözləyirəm, rəqib bizə qarşı aqressiv olacaq"\n19 Mart, 2019 10:38\nNazirlikdən yanğınla bağlı - AÇIQLAMA\n26 Mart, 2019 11:53


Asus VivoBook 2-in-1 Flip Signature Edition Convertible sensor noutbuk Baklda satılır. Ucuz satış qiymətinə almaq. Kupit v Baku\nAsus VivoBook 2-in-1 Flip Signature Edition Convertible modelinin Bakıda ucuz qiymətə satışı ilə tanış ola bilərsiniz. Asus VivoBook 2-in-1 Flip Signature Edition Convertible Bakıda topdan satış ucuz qiymətə rəsmi zəmanətlə nəğd və ya köçürmə yolu ilə almaq istəyirsinizsə, onda bizim dükana müraciət edin!\nAsus VivoBook 2-in-1 Flip Signature Edition Convertible modeli ən son istehsal edilən modellərdən biridir. Yüksək keyfiyyətli və uzun müddət stabil çalışmağı isə, istifadəçi üçün ideal seçimdir. Asus VivoBook 2-in-1 Flip Signature Edition Convertible modelini dükanımızdan sizə münasib qiymətə sifariş edə bilərsiniz. Dükanımız istər online istərsə də real olaraq satdığı hər bir texnikaya yazılı rəsmi zəmanət təqdim edir. Daha ətraflı məlumat almaq üçün dülkanımızın menecerləri ilə əlaqə saxlayın. Asus VivoBook 2-in-1 Flip Signature Edition Convertible modeli Bakıda ucuz satis qiymeti almaq və endirimlər üçün dükanımıza müraciət edin.\nAsus VivoBook 2-in-1 Flip Signature Edition\nDDR3L 12 GB 1600MHz\nNVIDIA® GeForce® GT 940MX 2 GB\n15.6" Full HD (1920 x 1080) Sensor\nKompüter CompStar Battle GF GM-2017-07 (Intel® Core™ i3-6100/ DDR4 8 GB/ SSD 120 GB/ HDD 500 GB/ GeForce GTX1050ti 4 GB)


Vim Vendersin kino dərsləri – Artlogos\nVim Vendersin kino dərsləri\nRejissor Vim Venders ( Wilhelm Ernst “Wim” Wenders) 1945-ci ildə Almaniyada anadan olub. Məktəbi bitirəndən sonra (1963) dörd semestr tibb, psixologiya və sosiologiyanı öyrənib. 1966-cı ilin oktyabrında Parisdə IDHEC kino məktəbinə daxil olmağa çalışıb, lakin müsabiqədən keçə bilməyib. 1967-ci ilin sentyabrına qədər qravüra emalatxansıda işləyib və Fransız sinematekasının daimi qonağına çevrilib. Elə orda da Kino tarixi ilə tanış olub. 1967-ci ildə Münhendə yeni açılmış Ali Kino və Televiziya məktəbinə daxil olub. Təhsil aldığı müddətdə öz hesabına bir neçə qısametrajlı film çəkib. Kino məktəbində oxuduğu dövrdə qısa resenziyalar yazıb. 1971-ci ildə 12 həmkarı ilə birlikdə alman filmlərinin istehsalı və prokatını təşkil etmək məqsədilə Filmferlaq der Autoren (Filmverlag der Autoren) qurumunu yaradıblar.\nVim Venders, “Əşyaların vəziyyəti” (1982 ci il; Venesiya festivalı – Qızıl şir mükafatı) “Paris-Texas” (1984-cü il; Kann festivalı-Qızıl palma budağı mükafatı), “Berlin üzərində səma” (1987-ci il; Kann festivalı – ən yaxşı rejissor işinə görə mükafat), ümumiyyətlə iyirmiyə yaxın bədii, “Tokio Qa”, “Şəhərlər və paltarlar haqqında rəsmlər”, “Pina” kimi ona yaxın sənədli filmin rejissorudu.\nBir neçə ildi Münhen Kino məktəbində rejissorluqdan dərs deyirəm. Özüm də 70-ci illərin əvvəlində bu məktəbi bitirmişəm. Dərslərimin mümkün qədər praktik keçməyinə çalışıram, çünki təhsil aldığım illərdə bizə daha çox nəzəri dərslər keçirdilər və iş prosesində bunun işə yaramadığını gördüm. Kino sahəsində əsl təcrübəni daha sonralar- tənqidçi kimi işlədiyim dövrdə qazandım. Məncə, rejissorluğu öyrənməyin iki yolu var: birincisi, film çəkmək. İkincisi isə tənqidi məqalələr yazmaq. Çünki yazmaq bir filmin uğur qazanıb –qazanmaması ilə bağlı dərin analiz aparmağa, fikirlərinizi konkret izah eləməyə imkan verir. Tənqid və nəzəri dərslər arasındakı fərqi belə izah eləmək olar: nəzəriyyəni öyrənəndə informasiya müəllimdən gəlir. O, sizə görməli olduqlarınızı, ya da daha pisi- sizə nələri göstərmək istədiklərini başa salır. Bu isə bir çox şeylərin dərki prosesini məcburi alt-üst edir. Odur ki, bu tip öyrənməyi tövsiyə eləmirəm.\nİndiki tələbələrdə, gənc kinematoqrafçılarda ən çox bir şey mənə təsir eləyir: onlar qısametrajlı filmlər çəkmək əvəzinə daha çox reklam və videoklip sahəsində mübarizə aparırlar. Təbii ki, bunu audio-vizual mühit tələb eləyir. Üstəlik gənclər mənim nəslimin prioritetlərindən fərqli prioritetlərə sahib bir mədəniyyətin içində yetişirlər. Ancaq qısametraja nisbətən klip və reklamların ən mühüm problemi- hekayət anlayışının fərqliliyidi. Mənə elə gəlir ki, gənc nəsil hekayət danışmağın nə demək olduğunu unudub, çünki vaxtını əsasında “hekayət danışmaq” durmayan janrlara sərf eləyir. Hekayət danışmaq onların əsas məqsədi deyil, hətta heç birinci problemləri də deyil. Ümumiləşdirmə aparmaq istəmirəm, sadəcə düşünürəm ki, gənclər təzə nəsə yaratmağa çalışırlar. Beləliklə də təəccübləndirmək, heç kimin eləmədiyini eləmək istəyi hərdən film çəkmək üçün yetərli səbəb çevrilir. Halbuki mənim üçün rejissorun missiyası hər şeydən əvvəl deməyə sözünün, anlatmaq yanğısının olmağıdı. Əslində bu nəticəyə bu yaxınlarda gəlmişəm. Əslində mən də bu məsləyə ilk başladığım illərdə hekayətlərdən qaçırdım, amma mənim başqa səbəblərim vardı. Mənim üçün yalnız görüntü vacib idi. Görüntünün, situasiyanın inandırıcılığı. Yalnız və yalnız görüntü, hekayət yox. Bu anlayış mənə yad idi. Lazım gələndə bir çox situasiyaların cəmi hekayət adı verilən bir nəsnə yarada bilər, amma mən bunu qətiyyən başlanğıcı, ortası və sonu olan bir nəsnə hesab eləmirəm. “Paris-Texas” filmini çəkəndə özüm üçün bir izahat tapmışdım: onda başa düşmüşdüm ki, hekayət bir çaydı və əgər siz balaca gəminizi bu çayın içinə buraxmaq riskini gözə alırsınızsa, onda gəmi sizi sehrli bir aləmə aparacaq. Həmin ana qədər mən balaca çayın axarına qarışmaq, sürüklənmək istəmirdim. Çayın yanındakı gölməçənin içindən çıxmırdım, çünki özümə inanmırdım. “Paris-Texas” filmi sayəsində anladım ki, hekayətlər çayın içindədi, ancaq onların bizə ehtiyacı var, bizsiz var ola bilməzlər. Onları uydurmağa gərək yoxdu, çünki onların varoluşu bəşəriyyətdən, insanlardan asılıdı. Sadəcə özünü o hekayətlərin axışına buraxmaq lazımdı. Həmin gündən etibarən ən böyük məqsədim hekayət danışmaq oldu, gözəl təsvirlər yaratmaq arxa plana keçdi. Hətta bu məqsəd hərdən əngələ də çevrildi. Başlanğıcda “gözəl təsvirlər yaratmısan” cümləsi mənim üçün ən böyük tərif idi. Amma indi bu cümləni eşidəndə fikirləşirəm ki, filmim uğursuz alınıb.\nFİLM ÇƏKMƏK: NİYƏ? KİMİN ÜÇÜN?\nFilm çəkməyin iki yolu var: bunlardan biri parlaq ideyaya sahib olmaq və onu film vasitəsilə çatdırmaqdı. İkincisi isə, nə demək istədiyini tapa bilmək üçün film çəkməkdi. Mən özüm hər iki yolu sınamışam, ikisi arasında bölünmüşəm. Çox dəqiq yazılmış ssenarilərlə də filmlər çəkmişəm, sözlərə həmişə hörmətlə yanaşmışam. Həmçinin əsasında sadəcə bir ideyanın dayandığı, irəlilədikcə formalaşan filmlərim də var. Bu tip filmlər əslində öz içinə səyahətdi və mən daha çox bu üsula üstünlük verirəm. Hekayətin içində get-gedə özünü daha çox kəşf eləmək, dəyişə bilmək üçün kifayət qədər açıq seçimlərə sahib olmağı sevirəm. Konkret ssenari əasında işləmək həqiqətən sərbəstlik verir, hər şeyi xronoloji ardıcıllıqla çəkməyə şərait yaradır. Amma mən bunu nadir hallarda bacarmışam. Hekayətə klassik münasibət əvvəlcədən qərarlaşdırılmış şeylərin həyata keçirilməyi deməkdi. İstər-istəməz, bunun həyəcanı az olur.\nFilmin çəkiliş tərzi, adətən, onun çəkilmə səbəbindən asılıdı. O ki qaldı filmin kimin üçün çəkildiyinə… Məncə, sadəcə təsvir xatirinə film çəkənlər, onu ən birinci özləri üçün çəkirlər. Çünki bir təsvirin mükəmməlliyi, ötürdüyü hisslər hər şeydən əvvəl özündən razılığın əlamətidi. Hekayət danışmağa üstünlük verənlərin isə məcburən insanlara, tamaşaçılara ehtiyacı olur. Hekayət danışmaq məqsədi ilə film çəksəm, onu insanlar üçün çəkmiş oluram. Hərçənd, auditoriyanı əvvəlcədən müəyyənləşdirmək də çətindi. Qısaca belə deyək: mən filmlərimi dostlarım, film üzərində mənimlə birlikdə işləyənlər üçün çəkirəm.\nSƏHNƏNİ YAŞAMAĞA EHTİYACIM VAR\nİlk filmlərimi reallaşdıranda hər gecə ertəsi gün çəkəcəyim səhnələrə xırdalıqlarına qədər hazırlaşırdım. Çox detallı rəsmlər çəkərdim və meydançaya gələndə hansı planı necə çəkəcəyimi artıq dəqiq bilirdim. Adətən işə çərçivələri hazırlamaqla başlayırdım, daha sonra aktyorlara harda durmalı, təsvirin içindəki necə hərəkət eləməli olduqlarını deyirdim. Amma tədricən hiss elədim ki, bu proses tələyə çevrilir. Bir qədər sonra- “Paris-Texas”ın çəkilişlərindən əvvəl bir peysi səhnələşdirmək fürsəti qazandım. Bu təcrübə film çəkmək tərzimi tamamilə dəyişdirdi, daha çox aktyorlara işə diqqət ayırdım, bu, onları başa düşməyimə və dəyər verməyimə səbəb oldu. O vaxtdan keçmişdə elədiklərimin əksini eləməyə başladım. Yəni sxemi dəyişmişəm- çəkiliş meydançasına tamamilə kal- başqa sözlə, çəkəcəyim planlarla bağlı heç nə düşünmədən gəlirəm. Planları, aktyorlarla işləməyə başlayandan sonra qururam. Dekorasiyalar qurulandan sonra kameranın yerinə qərar verirəm. Bu – bir xeyli zaman alır, çünki planların hansı rakursdan çəkiləcəyi müəyyənləşdirilmədən işıqlar qurulmur. Ancaq səhnələri çəkməzdən əvvəl onları yaşamağa ehtiyacım olduğunu başa düşürəm. Boş dekorasiyalarla qarşılaşanda hansı tərzdə çəkmək istədiyimə qərar verə bilmirəm. Deyəsən, belə istedadım yoxdu.\nFİLM ÇƏKMƏYİN YEGANƏ YOLU\nHər rejissorun özünəməxsus kino qrammatikası var. Başqasından öyrəndiyi və ya özü yaratdığı bir qrammatika. Başlanğıcda mənim qrammatikam Amerika kinematorqafiyasından, daha dəqiq desəm, Entoni Mann və Nikolas Reyin filmlərindən bəhrələnirdi. Sonra hiss elədim ki, özümü bəzi doqmatik qaydaların qəlibinə salmışam. Odur ki, hər şeyi yenidən kəşf eləməyə başladım. Bəzi rejissorlar isə dahi kinematoqrafçıların köməkçisi işlədikləri vaxt öyrəniblər. Belə təcrübə mənə də qismət olub. Antonioninin “Buludlardan o tərəfdə” filmində asisstent işləmişəm. Təbii ki, işə adi assistentlərdən fərqli münasibətim vardı. Birinci, lap başdan ssenarinin yazılışında iştirak eləmişdim. İkinci, buna qədər çox sayda film çəkmişdim. Odur ki, səhərlər çəkiliş meydançasına gələndə “öz filmim olsaydı, bu aktyorlarla, bu dekorasiyalarla neynəyərdim” deyə özümdən soruşurdum. Antonioni hər planı çəkməyə hazırlaşanda mən də ideyalar verirdim: “Bu mümkün deyil. Bu səhnə ssenaridəki kimi travellinqlə (travelling – ing. səyahət, hərəkət eləyən – kino və ya teleçəkilişlər zamanı kameranın düz (məsələn, küçəboyu) və ya şaquli hərəkəti) başlamamalıdı” deyirdim. Və təbii ki, hər dəfə yanılırdım. Antonioni səhnələri öz üslubunda çəkirdi və hər şey yolunda gedirdi. Bu təcrübə, quruluşla bağlı düşüncələrimin kökündən dəyişməsinə səbəb oldu. Məsələn, mən həmişə demişəm ki, zoom-la çəkilən bilən səhnələri başqa üsulla da çəkmək mümkündü. Zoom mənim düşmənimdi. Mənim nəzəriyyəmə görə kamera insan gözü kimi hərəkət eləyir. Göz zoom eləmədiyinə görə mən bir şeyi yaxından göstərmək istəyəndə travellinq üstünlük verirəm. Amma indi heyrətlə Antonioninin az qala hər şeyi ZOOM-la çəkdiyini görürdüm və nəticə mənə çox təsir elədi. Həmçinin, mən hər zaman iki kamera ilə çəkiliş aparmağı rədd eləmişəm, çünki fikirləşmişəm ki, ikinci birinciyə mane olur. Antonioni isə meydançada ən azı üç kamera olmasını tələb eləyirdi və bir qayda olaraq, onlar bir-birinə mane olmurdular. Bu təcrübə mənə azadlıq hiss qazandırdı. Buna görə də indi deyirəm ki, bütün rejissorlar belə bir təcrübə yaşamalıdılar. Çünki bu həmişə hər şeyin bir alternativi olduğunu başa düşməyimizə yardım eləyir.\nSİRLƏR, TƏHLÜKƏLƏR, SƏHVLƏR\nMənim üçün ən böyük sirr aktyorlardı. Film çəkilməyə başlayanda insanın içində heç bir qorxu qalmır, aktyorlara istiqamət verməyin də bir yolunu axtarır. Amma sirr odu ki, heç bir yol yoxdu. Hər aktyorun özünəməxsus iş tərzi, öz ehtiyacları, onları ödəmənin öz şərtləri var. Aktyorları istiqamətləndirmək üçün bircə şey eləmək mümkündü: sakitləşdirmək və onda bir başqası olduğu təəssüratını yaratmaq. Bir aktyoru özü olduğu üçün seçirsiniz və özünü oynamağa istiqamətləndirirsiz. Ancaq sonra çəkiliş başlayanda bu ciddi təhlükəyə çevrilir: Onun qarşısını almaqdan üçün rejissor, aktyorun ağırlığı ilə filmin ağırlığı arasında balans yaratmağı, onu qorumağı bacarmalıdı.\nBüdcə nə qədər azdırsa, siz o qədər filmin sahibi olursunuz. Büdcə çoxdursa, əhəmiyyətli yer tutursa, onun quluna çevriləcəksiniz. Hərdən ehtirasınız sizə düşmən kəsilə və məğlubiyyətinizə səbəb ola bilər. Çünki elə səhvlər var ki, qətiyyən onlara yol vermək olmaz.\nTərcümə Aygün Aslanlınındır.


Palitra qəzeti “Daş yuxular”ı müdafiə etməklə “ziyalılar forumu” iç üzünü göstərdi\n“Daş yuxular”ı müdafiə etməklə “ziyalılar forumu” iç üzünü göstərdi\nTarix: 25.02.2013 | Saat: 22:25:00 | E-mail | Çapa göndər\nƏkrəm Naibovun “Daş yuxular” əsəri ortaya çıxmazdan əvvəl müəllifin təmsil olunduğu müəyyən dairələrin əsərlə bağlı ilkin tanışlığının olması fikri əvvəlcə ehtimal olsa da, sonrakı proseslər bunun doğru olduğunu təsdiqlədi. Belə ki, yayılan məlumatlar əsasən belə idi ki, Ə.Naibov “Daş yuxular”ı Rusiyanın “Drujba narodov” jurnalında dərc etməmişdən öncə təmsil olunduğu “ziyalılar forumu” adlı təşkilatda müzakirəyə çıxarıb. Bu, hələ iki il öncə baş veribmiş və reneqat, siyasi riyakar Eldar Namazovun dəstəsinə məhdud sayda dərc olunan bu əsər paylanılıbmış. Əsər dəstə tərəfindən bəyənilib, lakin onun Bakıda çap olunmaması tövsiyə olunub. Bu tövsiyədən sonra əsər sınaq tirajı ilə də başa çatıb. Buna sübut kimi “ictimai palata” üzvü Zəfər Quliyevin sözlərini də göstərmək olar. Belə ki, Z.Quliyev bu əsərdən bir il öncə xəbərinin olduğunu və “ziyalılar forumu”na əsərin çap edilməsinin qarşısını almağı təklif etdiyini deyib. O qeyd edib ki, yazıçı əsəri yaxın ətrafına vermişdi ki, oxuyub fikirlərini bildirsinlər.\nƏsərin çap olunması, xüsusilə də, Azərbaycanda deyil, başqa ölkədə və başqa dildə işıq üzü görməsi əsərin Ə.Naibovun yaxın ətrafından “müsbət rəy” aldığını və onların “tövsiyəsinə” əməl etdiyini deməyə əsas verir. Təşkilat bunu nə qədər təkzib etsə də, Azərbaycan ictimaiyyətində böyük etirazla qarşılanan bu əsərin ortaya çıxmasından sonra onların özlərini hər şeydən xəbərdar kimi aparması və bütün ölkənin etiraz səsinə qoşulmadan susmaq mövqeyini seçməsi, həmçinin bəzi məqamlarda əsərin və müəllifin müdafiəsinə qalxması bu ehtimalın həqiqətə nə dərəcədə uyğun olduğunu göstərdi. Digər tərəfdən, əsər ortaya çıxdıqdan sonra sonra reneqat, siyasi dönük Eldar Namazov və onun dəstəsi ictimaiyyətdən qaçmağa, onlara ünvanlanmış suallardan yayınmağa çalışdı ki, bu da şübhələri artıran məqamlardandır. Onların əsas məsələni bir kənara qoyub, mətləbə uyğun olmayan məsələlərdən danışması, “El” kimi siyasi populist xarakterli təşkilatdan bəhs etmələri də ictimai fikri yayındırmağa hesablanan addımları idi.\nE.Namazov və onun dəstəsinin susmasına gəlincə, bəlkə də onlar üçün vəziyyətdən çıxmağın ən yaxşı yolu bu idi. Çünki onlar bu əsərin antimilli hərəkət olduğunu dilə gətirsəydilər, Ə.Naibova qarşı çıxmış olardılar və bu, onların Ə.Naibov tərəfindən ifşa olunmasına səbəb olardı. Digər tərəfdən, açıq şəkildə Ə.Naibovun müdafiəsinə (dolayı yolla bu müdafiə təşkil olunur-red) qalxsaydılar, antimilli, dövlətçilik əleyhinə mövqelərini ortaya qoymuş olacaqdılar. Bu baxımdan, E.Namazovun dəstəsi susmaqla vəziyyətdən çıxacaqlarını düşündülər, lakin ictimaiyyət onların məqsədini anladı. Çünki söhbət nə siyasi, nə iqtisadi maraqlardan getmir. Söhbət millətin heysiyyətindən, müqəddəs olan dəyərlərindən gedir və Azərbaycan xalqı tarix boyu bu dəyərləri heç vaxt əzdirməyib.\n“Ziyalılar forumu” bu hərəkətlərini kölgələməyə cəhd etsə də, forumun üzvü Eldəniz Quliyevin mətbuata açıqlaması, daha doğrusu, əsərlə bağlı dedikləri E.Namazovun dəstəsinin iç üzünü ortaya çıxartdı. Belə ki, E.Quliyev mətbuata müsahibəsində deyib ki, Ə.Naibovun “Daş yuxular”ı “ziyalılar forumu”na gözlənilməyən və çox ağır zərbə oldu.\nBu açıqlamadan da görünür ki, “ziyalılar forumu” bu zərbəni gözləmirdi. Yəni onlar varlığını xalqdan gizlədib “müsbət rəy” verməklə işıq üzü görməsinə səbəb olduqları “Daş yuxular”ın özlərinə qarşı çevriləcəyini hesablamayıblar. Hesab ediblər ki, bu əsəri seçki ilində üzə çıxarmaqla xarici dairələrdən, xüsusilə, erməni lobbisinin təsiri altında olan antiazərbaycan qüvvələrdən dəstək ala biləcəklər. Sonuncu məqamda isə bunu yaradıcılıq təxəyyülü adlandıraraq üstündən keçəcəklər. Amma hazırkı vəziyyətdə “ziyalılar forumu” antiazərbaycançılıq mövqeyini ortaya qoyaraq, öz iç üzlərini açmış oldu və xalq bu qüvvələrin hansı məqsədə xidmət etdiyini, hansı hədəfə getdiyini və öz maraqları naminə milli maraqların üstündən xətt çəkdiyini anladı.\nYeni Azərbaycan Partiyasının Siyasi Şurasının üzvü Aydın Hüseynov da “Palitra”ya açıqlamasında E.Quliyevin açıqlamasının əslində “ziyalılar forumu”nun iç üzünü göstərdiyini deyib. Onun sözlərinə görə, E.Namazov və onun dəstəsi elə bilirdi ki, bu əsərin onların xeyir-duası ilə ortaya çıxmasından cəmiyyət xəbərsiz olacaq: “Amma Azərbaycan cəmiyyəti ünvanı səhv salmır, xüsusilə, Azərbaycan maraqları müzakirə mövzusu olanda. Forumun öz üzvü də etiraf edir ki, “Daş yuxular” onlar üçün gözlənilməz zərbə olub. Çünki bu dəstə xalqın Ə.Naibova göstərdiyi münasibətə, nifrətə tuş gəlməkdən qorxur. Hesab edirəm ki, bu, E.Namazovun və onun dəstəsinin həm ictimaiyyətdə, həm də can atdıqları siyasətdə sonu olacaq”.\nA.Hüseynov qeyd edib ki, “ziyalılar forumu”nun tərkibinə, onların şəxsi keyfiyyətlərinə, milli maraqlarımıza yanaşdıqları tərzə nəzər saldıqda görürük ki, bu forumda birləşən adamları yalnız və yalnız şəxsi mənafe düşündürür: “Qəribədir ki, bu dəstənin əksəriyyətinin maddi təminat maraqları ortaya çıxanda xalq yadlarına düşür. Əksinə, onların heç birini dövlətçilik, milli maraqlar düşündürmür. Bu baxımdan, Ə.Naibovun məlum əsərinin bu dəstədə müzakirə olunması danılmazdır. Bir müddət əvvəl Ə.Naibov belə bir söz demişdi ki, “mən elə bir əsər yazmışam ki, onu indi çap etməyə qorxuram”. Bu sözləri və ondan sonrakı prosesi araşdıranda məlum olur ki, Ə.Naibov bunu oturub-durduğu E.Namazovun dəstəsində müzakirə edib və onların məsləhəti ilə seçki ilində çap edib. Çünki bütün dünyada seçkilərin keçirildiyi vaxt həssas dövrdür. Lakin onların istədikləri, arzuladıqları alınmadı və E.Quliyevin “bu əsər “ziyalılar forumu”na zərbə vurdu” deməsi də bunun göstəricisidir”. Siyasi Şuranın üzvü hesab edir ki, “ziyalılar forumu”ndakılar açıq şəkildə içlərini göstərdilər.


Ümumdünya ədalət hökumətinin fəlsəfəsi » Ixlas.Az Haqqı deyə-deyə tək qaldım...\nIxlas.Az » Slide » Ümumdünya ədalət hökumətinin fəlsəfəsi\nMüəllif: Admin | Bölmə: Slide, Sual-Cavab | Vaxt: 27-01-2016, 17:38 | Şərh sayı: (0) | Baxılıb: 743\nSual: Ümumdünya ədalət hökumətinin zəruriliyi fitrət yolu ilə necə sübuta yetir?\nCavab: Bəşəriyyətin xilaskarının zühuruna inam bütün insanlarda mövcuddur. Belə bir düşüncə əsl insani xarakterdən qaynaqlanır. Çünki bəşəriyyət fitrətən əhatəli kamilliyə çatmaq istəyindədir. Bəşəriyyət bilir ki, belə bir kamal yalnız tövhidi ədalət hökumətinin sayəsində gerçəkləşə bilər.\nŞəhid Sədr buyurur: “Mehdiyə (ə.f) etiqad təkcə dini çalarlı İslami bir inanc deyil. Bu inanc müxtəlif din və firqələrdən olan insanların arzu-istəklərinə cavab verir. Bu inam xalqın fitri ilhamının təcəllasıdır. İnsanlar aralarındakı əqidə və məzhəb ixtilaflarına baxmayaraq inanırlar ki, yer üzündə vəd olunmuş gün çatacaq və səmavi risalətlərin (missiyaların) son məqsədi həyata keçəcək...”\nBirinci bəyan: a) İnsan öz daxilində ümumdünya tövhidi ədalət hökumətinə ehtiyac duyur; b) Bu hökumət mövcud olmalıdır. Bu həqiqətə olan meyl təyindirsə, şübhəsiz ki, təyin olunan da olmalıdır; v) Bu həqiqətin kamil nümunəsi İmam Mehdinin (ə.f) hökumətidir.\nSual: Ədalət istəyi fitrətdəndirmi?\nMəşhur alman filosofu Nitsşe yazır: “Çox olub ki, zəiflərin haqq-ədalətdən dəm vurduğunu görüb gülmüşəm. Baxıb görürəm ki, onlar yalnız pəncələri olmadığı üçün ədalətdən danışırlar. Deyirəm: Ey çarəsiz! Əgər sənin pəncən olsaydı, heç vaxt belə sözlər danışmazdın”.\n1. Batinə diqqət və psixoloji durumların araşdırılması; Çünki fitri meyllər insanın ruhundan qaynaqlanır, ruha aid olan bir hadisədir.\nSual: Ümumdünya ədalət hökumətinin zəruriliyini fəlsəfi dəlillərlə sübut etmək olarmı?\nCavab: İslam fəlsəfəsi təbiət aləmində “qəsre-daim” və “qəsre-əksəri” müddəalarını mümkünsüz sayır.\n“Qəsre-daim” dedikdə varlıq aləmindəki həqiqətlərdən birinin öz ömür dönəmində hansısa təbii xüsusiyyətdən məhrum olması başa düşülür. Məsələn, od yansın, amma onun heç bir istiliyi olmasın. Başqa bir misal: yaşadığımız dünyada elə bir güc olsun ki, yaranışdan bu günədək odun istiliyinin qarşısını alsın. İslam bütün bunları mahal, mümkünsüz sayır. Belə bir hadisənin mümkünsüzlüyü fəlsəfədə sübuta yetirilmişdir.\n“Qəsre-əksəri” dedikdə isə təbiətin öz ömrünün əksər dövründə zati səciyyələrdən məhrumluğu nəzərdə tutulur. Fəlsəfədə bu da mümkünsüz sayılmışdır. Varlıq aləmində qanun şəkli almış bu fəlsəfi baxışdan məlum olur ki, zülm-sitəm daimi deyil və bəşər tarixində onun ədalətlə əvəz olunacağı bir gün var.\nSual: Ümumdünya ədalət hökumətinin zəruriliyini təkamül yolu ilə necə sübut etmək olar?\nCavab: İnsan kamala çatmaq istedadı və xüsusiyyəti olan rüşеym kimidir. Ondakı daxili istedadların çiçəklənməsi üçün xarici amillərə ehtiyac var. İnsanın təkamülü hərtərəfli olduğundan zaman ötdükcə onun təbiət və cəmiyyətə bağlılıqları azalır, iman və əqidəyə bağlılığı isə güclənir. Bu yolu tədricən adlayan insan gələcəkdə mənəvi azadlığa çatır, yəni əqidə və imana sıx bağlanır.\nSual: Ümumdünya ədalət hökumətinin zəruriliyini əqli dəlillərlə sübuta yetirmək olarmı?\nKəlam elmində sübuta yetirilmişdir ki, Allahın lütfü bir zərurətdir. Lütf prinsipinə əsasən, Allah-taala yaranış məqsədindən yayındıran işləri aradan götürməli, ali məqsədə doğru yol açmalıdır. Keçmiş tarixə müraciət etməklə öyrənirik ki, belə bir məqsəd bütün bəşər cəmiyyətləri üçün külli şəkildə gerçəkləşməmişdir. Nəticə alırıq ki, yaranış məqsədini gerçəkləşdirmək üçün Allah zəmin yaratmalıdır. Bu zəmin isə bütün yer üzünü bürüyəcək ədalət hökumətinin təşkilidir. Həmin hökumət ali məqsədə çatmaqda bəşəriyyətə yardım göstərməlidir.\nSual: Ümumdünya ədalət hökumətinin zəruriliyini tarixi hadisələrə istinad etməklə sübuta yetirmək olarmı?\nCavab: Keçmiş və müasir tarixə müraciət etdikdə məlum olur ki, bəşəriyyət tarix boyu müxtəlif zülm-sitəmlərə, qətl-qarətlərə düçar olmuşdur. Xüsusilə də müvəhhid (təkallahçı) insanlar həqiqətin müdafiəsində suçlanaraq müxtəlif şəkillərdə incidilmişlər.\nQurani-Kərim «Uxdud əshabı» haqqında söz açır. Bildirilir ki, müxaliflər böyük bir xəndək qazıb onda yetərincə əzəmətli bir tonqal qaladılar. Onların məqsədi möminləri və müvəhhidləri diri-diri bu odda yandırmaq idi.\nTarixin digər bir səhifəsində Həccac ibn Yusif Səqəfi haqqında danışılır. O, İraqda 20 illik hakimiyyəti dövründə dəhşətli cinayətlər törətdi.\nBirinci dünya müharibəsində günahsız insanlar amansızlığa düçar oldu. Rəsmi statistikaya görə isə bu müharibədə öldürülənlərin sayı 22 milyona çatmışdır. Çox keçməmiş ikinci dünya müharibəsi başladı. Bu müharibə 70 milyon insanın həyatına son qoydu.\nÖtən 50 ildə İsrail qəsbkarlarının çəkişmələri altında yüz minlərlə fələstinli öldürüldü, yaralandı və ev-eşiyindən didərgin düşdü.\nGörəsәn, bəşəriyyət öz gücü ilə bütün dünyanı səadətə çatdıracaq proqram hazırlayıb onu həyata keçirə bilərmi? Şübhəsiz, bu mümkünsüzdür. Çünki bu vaxtadək həmin iş görülməmişdir. Bundan sonra da insan Allah-taalanın göstərişləri və qeybi məlumatlar olmadan bir şey bacarmayacaq. Nəzərdə tutulan xoşbəxtliyə çatmaq üçün Allah tərəfindən qeybi bir xilaskarın gəlişi, bəşəriyyəti mövcud bəlalardan xilas etməsi zəruridir. Bu şəxs zühuru vəd olunmuş İmam Mehdidir (ə.f).\nSual: Bəşəriyyәtin qeybi yardımlara ehtiyacı varmı?\nAmma bilməliyik ki, bəşəriyyətin büdrəmələrinin mənşəyi təkcə nadanlıq deyil. Əgər problemləri doğuran təkcə nadanlıq olsaydı, elm və texnika köməyə gəlib bəşəriyyəti xilas edə bilərdi. Amma mövcud çətinliklərin məlumatsızlıqdan əlavə də amilləri var. Zaman ötdükcə problemlərin artımı uyğun yardımlara ehtiyacdan danışır. Bəşəriyyətə problem yaradan digər amilləri nəzərdən keçirək: cilovlanmamış nəfs istəkləri, şəhvət və qəzəb, tamahkarlıq, vəzifəpərəstlik, komfort istəyi, bir sözlə, bugünkü bəşəriyyəti yolundan azdıran mənafepərəstlik! Bu gün elm bəşəriyyətin ən böyük düşməninə çevrilmişdir. Elm öz-özlüyündə işıq olsa da, bu işıqdan hansı yolda istifadə olunması mühümdür. Elm hədəfi müəyyənləşdirmir. O, məqsədə çatmaq üçün sadəcə bir vasitədir.\nVil Dorant deyir: “Biz texnika baxımından güclənmiş, məqsəd baxımından yoxsullaşmışıq”. Elm və texnologiya dövrünün insanı şəhvət və qəzəb baxımından qədim insanlardan fərqlənmir. Elm nəfs azğınlıqlarının qarşısını ala bilməmişdir. Elmi inkişaf faşizmin mahiyyətini dəyişə bilməmiş, əksinə, primitiv qılıncdan atom bombasına çevrilərək çirkin məqsədlərin həyata keçməsi üçün vasitə olmuşdur.\nİnsan maddi və zahiri amillər əsasında mühakimə aparsa, bu bədbinliklərə haqq qazandırar. Bu bədbinlikləri aradan qaldırmaq üçün isə qeybi yardımlara iman zəruridir. Belə bir inam bədbinliyi nikbinliklə əvəz edir və insan inanır ki, bəşəriyyətin səadət, rifah və kamilliyi, əmin-amanlığı gələcəkdədir və bəşəriyyətin yolunu gözləyir.\nSual: Nə üçün peyğəmbərlərin dövründə ümumdünya ədalət hökuməti qurulmayıb?\nCavab: Bu sual başqa şəkildə də verilə bilər: nə üçün ümumdünya ədalət hökuməti bəşər tarixinin sonunda gerçəkləşəcək? Görəsən, bu iş təsadüfidir, yoxsa nəyəsə əsaslanır? Deyə bilərik ki, fərdin təkamülü və nəticədə ədalətli hökumətin qurulması üçün iki əsas amil gerçəkləşməlidir:\nBelə bir ehtimal möcüzə qanunu ilə uyğun gəlmir. Çünki möcüzənin əhatəsi məhduddur. Hansı ki məqsədə çatmaq üçün möcüzədən başqa digər yollar var. Uyğun tələb insan tərəfindən azad, ixtiyari şəkildə ödənməlidir. İnsanın kamilliyi onun ixtiyari şəkildə gördüyü işdən asılıdır. Möcüzə isə deyilənlərə ziddir.\nHətta bəşəriyyət kamil ədaləti tanısa da, hələ ki bu məqsədə çatmaq üçün praktiki hazırlığa malik deyil. Çünki ən üstün dövrlərdən olan Peyğəmbər (s) dövründə də İslam yolunda fədakarlıq məsələsində səhabələrlə problemlər olmuşdur.\nAllah-taala səhabələrdən bəzilərinə etirazla buyurmuşdur: “Ey iman gətirənlər! Nə üçün sizə “Allah yolunda cihada doğru hərəkət edin” deyildikdə ağırlaşırsınız?!\nYoxsa axirət əvəzinə dünya həyatı ilə razılaşmısınız?! Hansı ki dünya həyatı matahı axirətlə müqayisədə cüzidir”.\nBelə bir nəticəyə gəlirik ki, hələ ki bəşəriyyət ümumdünyəvi bir hökumətin təşkilinə hazır deyil və xilaskarın zühuru üçün şərait yaranmamışdır.\nSeyid Rza Sədr deyir: “Bir gün gələcək ki, bəşəriyyət güclü və agah rəhbərliyin hakimiyyəti altında yaşamaq qabiliyyəti əldə edəcək. Belə bir qabiliyyət onun təkamülündən ibarətdir. Kamilləşməmiş bəşəriyyətin ədalətli hakimiyyət altında yaşamaq ləyaqəti yoxdur. Əslində belə bir toplum ədalətli hakimiyyəti qəbul etmir. Uyğun hakimiyyətin zorla qəbul etdirilməsi yetərsizdir. Zülm-sitəm ədalət üçün nərdivan ola bilməz. Zülmlə qurulan hakimiyyət ədalətli deyil. Onun yalnız adı ədalətli ola bilər. Naqis bəşəriyyət ədalətli hakimiyyəti qəbul etmir. O, belə bir hakimiyyətdən uzaq olmaq istəyir. İmam Əli (ə) buyurmuşdur: “Bu xalq məndən yorulub, mən isə bu xalqdan”. Sonra İmam (ə) ədalətdən qaçan xalqa nifrin edərək buyurmuşdur: “Pərvərdigara, məni onlardan al”. Ədalətli hakimiyyət xalqın razılığı ilə qurulmalıdır. Xalq belə bir hakimiyyətin sorağınca gəzməlidir. Ədalətli hakimiyyət istəyən insanlarda heyvani sifətlər insani sifətlərin kölgəsində qalır”. Rəvayətlərdə isə digər bir nöqtəyə işarə olunmuşdur. İmam Baqir (ə) buyurur: “Bizim dövlət və hakimiyyətimiz sonuncu dövlət və hakimiyyətdir. Hakimiyyət heç bir ailə üçün əbədi deyil. Yalnız bizdən öncə hakimiyyətə çatıb onu başa çatdıranlar istisnadır. Əgər hakimiyyətdə bizim yolumuzu müşahidə etsələr, deməsinlər ki, əgər biz də hakimiyyətə çatsaydıq, bu sayaq rəhbərlik edərdik. Allah-taalanın “Аqibət pəhrizkarlar üçündür” buyuruğuna işarə olunur”.\nSual: Bu dünyada ədalətli hökumətin qurulmasına hansı zərurət var?\n4. Təkamül insan üçün axirət aləmində yox, bu dünyada qiymətlidir. İnsan fitrətən kamillik sorağında olduğundan kamilliyə hərəkət üçün şərait olmalıdır. İmam Mehdinin (ə.f) zühuru dövründə belə bir şərait yaranacaqdır.\nSual: Elm, ağıl və təcrübə olan yerdə imama nə ehtiyac var?\nVil Dorant texnika əsrinin insanı haqqında deyir: “Biz texnika baxımından güclənmiş, məqsəd baxımından yoxsullaşmışıq”. Elm və texnika əsrinin insanı öz qəzəb və şəhvət baxımından qədim insanlardan fərqlənmir. Elm insanı azğın nəfs istəklərindən xilas edə bilməmişdir!\n “Bəhsun-həvlәl-Mehdi (ə.f)”, səh.7-8.\n bax: “Buruc”, 1-8.\n “Mürucuz-Zəhəb”, c.3, səh.166-167.\n “Yeni ümidlər”, səh.2.\n “Mehdi (ə.f) inqilabı”, səh.5-7.\n “Rahe-Mehdi (ə.f)”, səh.54.\n “Əl-ğeybət”, səh.472; “Bihar”, c.52, səh.332.


Şəhid olmağı şərəf bilən şanlı Ordu... - Tatar » Xebertv.az\n30 Ağu 2020, 09:09\nŞəhid olmağı şərəf bilən şanlı Ordu... - Tatar\n30 Avqust Zəfər bayramı türk tarixinin ən vacib hərbi uğurunun simvoludur.\nXEBERTV.AZ xəbər verir ki, bunu Şimali Kiprin Baş naziri Ərsin Tatar deyib.\n“Bu qalib ordu qan tökmək üçün deyil, vətəni və millətinin müstəqilliyi üçün qanının son damlasına qədər döyüşüb şəhid olmağı şərəf bilmiş şanlı ordudur. Türkiyə Cümhuriyyətinin yaradılması dünya tarixində dönüş nöqtəsi sayılır”, - Tatar bildirib.Axar.az\n08 Eyl 2020, 17:48 0\nYol polisi sistemi ləğv edilməlidir – SENSASİON AÇIQLAMA\nYağış, qar yağacaq, 8 dərəcə şaxta olacaq 16 Oca 2020, 16:26\nAdlar və soyadlar ilə bağlı qanun layihələrinin taleyi necə olacaq? 19 May 2018, 16:42\nYeni ildə müğənni Sarit Yosefdən möhtəşəm ifa 31 Ara 2018, 20:53\nSürücülərin diqqətinə: Benzini qarışdırmayın - Video 25 Nis 2018, 06:50


Abşeron Milli Parkında həvəskar balıq ovu turniri keçirilib – VİDEO\nÖlkədə sivil balıq ovunun təbliğatı və təşviqatı üçün Ekologiya və Təbii Sərvətlər Nazirliyi Azərbaycanın Həvəskar Balıqçılar İttifaqı ilə birgə Abşeron Milli Parkında “Brakonyerliyə son” devizi altında həvəskar balıq ovu turniri keçirib.\n“Report” xəbər verir ki, ilk dəfə Abşeron Milli Parkında keçirilən turnirin əsas məqsədi brakonyerliyə son qoymaq, sivil balıq ovlanması qaydalarına əməl edərək icazə verilən ərazilərdə, icazə verilən vaxtlarda və icazə verilən alətlərlə balıq ovu qaydalarını təbliğ və təşviq etmək olub.\nAzərbaycanın Həvəskar Balıqçılar İttifaqının rəhbəri Əfqan Əliyev bildirib ki, bəziləri sosial şəbəkələrdə torlarla, cərəyanlarla balıq ovlayanlar barədə video və şəkillər paylaşaraq belə hallara görə ETSN-i ittiham edir: “Nazirlik tərəfindən bununla bağlı qanunauyğun tədbirlər görülür, lakin brakonyerliyin tam aradan qaldırılması, tezliklə nəticə əldə olunması üçün birgə mübarizə aparılmalı, ictimai qınaq olmalıdır. Məncə ictimai qınaq hüquqi və inzibati tənbehlərdən daha effektli olur. Buna qarşı mübarizə aparmaq təkcə nazirliyin işi deyil, hamımız bu işdə birgə mübarizə aparmalı, brakonyerlərə qarşı mövqeyimizi bildirməliyik. Bu, hər kəsin vətəndaşlıq borcudur”.


Və bu nitqdən bir parça: “Ən böyük zəlalətimiz bu idi ki, o vəqt hökumət göydən asılı kibi idi. Zira hürriyyət, ədalət, üxüvvət bayrağı daşıyanlar Bakıyı əlimizdən almış, bizi paytaxtsız qoymuşdular. Azərbaycanın kökünü təşkil edən, məmləkətin həqiqi sahibi olan müsəlmanlar qətliam edilərək Dağıstan, İran və Turana dağılmışlardı. Şəhərdə bir iş görəcək adamımız qalmamışdı... Şükürlər olsun ki, artıq məqsədlərimizin bir çoxuna çatdıq: Bakı əlimizə keçdi...”\nM.Ə.Rəsulzadə keşişə dərhal cavab verib deyir: “Yaxşı olardı ki, bu elm və mədəniyyət mənbəyi türkcə olaydı. Fəqət hələlik bu mümkün degildir. Fəqət bu maneədə heç vəqt və heç kəsi özgə dildə də olsa darülfünun açmaqdan daşındırmamışdır, daşındırammaz da... Kravçenko “rus-rus” deməklə bizi qorxudamaz... Bundan əlavə, məlumunuzdur ki, darülfünun açılan gündən milliləşdirmə binövrəsi qoyuluyor. Darülfünunda türkcə tədris ediləcək və tələbələrimiz türk mühiti içərisində öz millətinə yaxın olacaqdır”.\nAzərbaycan Cümhuriyyətinin maarif naziri onu da əlavə edir ki: “Zira həmin darülfünunun fəaliyyəti ayılmış, yaşamaq istəyən, zəngin bir lisana malik, mədəniyyətcə bəşəriyyətin mühüm bir qismilə mərbut olan bir millətin milli arzu və amalı ilə dolmuş bir mühit içərisində cari olacaqdır... Böylə əlverişli bir mühit daxilində... türk lisanı tədrisini yaxşı bir şərait altına qoymaq və sairə kibi bir çox tədabir ilə darülfünunumuzu müntəzəmən milliləşdirə biləriz”.\nNizami Cəfərov, Milli Məclisin deputatı, akademik


Yaponiyanın Baş naziri son 41 ildə ilk dəfə İrana getdi | TRT Azerbaycan\nYaponiyanın Baş nazi...\nYaponiyanın Baş naziri son 41 ildə ilk dəfə İrana getdi\nYaponiyanın Baş naziri son 41 ildə ilk dəfə İrana rəsmi səfərə yola düşüb.\n12.06.2019 ~ 14.06.2020\nYaponiyanın Baş naziri Şinzo Abe iyunun 12-də İrana rəsmi səfərə yola düşüb. Səfər çərçivəsində onun İranın ali dini rəhbəri Ayətullah Əli Xameneyi və ölkə prezidenti Həsən Ruhani ilə görüşəcəyi gözlənilir.\n“Yaxın Şərqdəki gərginlik narahtlıq yaradır. Beynəlxalq ictimaiyyətin məsələyə diqqətini nəzərə alaraq öz imkanlarım daxilində həmin regionda sülhün və sabitliyin bərpasında rol oynamağa çalışacağam. Yaponiya ilə İran arasında ənənəvi dostluq münasibətlərinə arxalanaraq prezident Həsən Ruhani və dini rəhbər Ayətullah Əli Xameneyi ilə gərginliyin azaldılması üçün açıq fikir mübadiləsi aparmaq niyyətindəyəm”, - deyə Ş.Abe uçuş rərəfəsində NHK telekanalına bildirib.\nSəfər zamanı müzakirələrin əsas mövzusunun İran ilə nüvə razılaşmasının saxlanmasının olacağı gözlənilir. Bu ərəfədə rəsmi Pekinin İran neftini almaqdan imtina etməsi rəsmi Vaşinqtonun daha böyük ticari anlaşmaya qoşulmasına imkan yaradır.\nMayın 8-də İran ABŞ-ın nüvə razılaşmasından çıxmasının bir ilinin tamam olması ərəfəsində bu razılaşmanın uranın zənginləşdirilməsi və ağır su ilə bağlı bəzi maddələrin icrasını dayandırdığını bildirib.\nXatırladaq ki, Yaponiyanın Baş naziri son dəfə 1978-ci ildə şahın devrilməsindən və İslam respublikasının elan edilməsindən qabaq İrana səfər edib.\nEtiketlәr: #Yaponiya baş naziri son 41 ildə ilk dəfə İran , #Şinzo Abe , #Yaponiya - İran


İsmayıllıda Silahlı Qüvvələr Gününə həsr olunmuş tədbir keçirildi - Veteninfo.Az\nİsmayıllıda Silahlı Qüvvələr Gününə həsr olunmuş tədbir keçirildi\nİyunun 26-da İsmayıllı rayonunda Silahlı Qüvvələrinin yaradılmasının 103-cü ildönümü ilə əlaqədar tədbir keçirilib.Tədbirdə Rayon İcra Hakimiyyətinin başçısı Nahid Bağırov, Millət vəkili Novruzəli Aslanov, RİH-nin məsul əməkdaşları, ictimaiyyət nümayəndələri, şəhid ailələrinin üzvləri, hüquq-mühafizə orqanın rəhbərləri iştirak edib.\nSonra Azərbaycanın ərazi bütövlüyü uğrunda canlarını fəda etmiş şəhidlərimizin xatirəsi bir dəqiqəlik sükutla yad edilib, qazilərə şəfa arzulanıb.\nRayon İcra Hakimiyyətinin başçısı Nahid Bağırov tədbirdə çıxış edərək ulu öndər Heydər Əliyevin əsasını qoyduğu dövlətçilik konsepsiyasını və ordu quruculuğunu inamla reallaşdıran Azərbaycan Respublikasının Prezidenti, Silahlı Qüvvələrin Müzəffər Ali Baş Komandanı İlham Əliyevin həyata keçirdiyi hərtərəfli düşünülmüş müdrik dövlət siyasəti və səriştəli idarəçiliyi, zabitlərimizin,əsgərlərimizin qəhrəmanlığı sayəsində əzəli torpaqlarımızın işğaldan azad edilərək, Silahlı Qüvvələrimizin 103-cü ildönümünün ölkəmizin hər bir diyarında üçrəngli bayrağımızın dalğalanması sevinci və təntənəsi ilə qeyd edildiyini bildirib.\nO, qeyd edib ki, Azərbaycan ordusu döyüş meydanında tarixi ədaləti bərpa etdi. Torpaqlarımız düşmən tapdağından azad edildi. 30 illik həsrət sona çatdı və biz o torpaqlara qayıtdıq. Təbii ki, bu yolda vətən üçün canından keçən şəhidlərimizdə oldu. Şəhidlərimizin ruhu qarşısında baş əyirik, bildirmək istəyirəm ki, onların bizə əmanət qoyduqları ailə üzvləri hər zaman dövlətin nəzərində olacaqdır.\nMillət vəkili Novruzəli Aslanov vurğulayıb ki, bu tarixi qələbənin əldə edilməsində İsmayıllı rayonunun qəhrəman oğullarının da misilsiz əməyi var. Yaşadığımız bu sevincli günlər üçün şəhidlərimizə, qazilərimizə və bütün döyüşçülərimizə borcluyuq. Onlar tərəddüd etmədən canlarını fəda edərək erməni vandallarının zaman-zaman xalqımızın başına gətirdikləri müsibətlərin, şəhidlərimizin qisasını aldılar.\nŞəhid Cəmil Məmmədlinin anası Aygün Məmmədli şəhid valideyinləri adından çıxış edərək bildirib ki, erməni işğalına son qoyaraq xalqımıza qələbə sevincini yaşadan, şəhidlərimizin qisasını alan, eyni zamanda, qəhrəman oğulların əməyini qiymətləndirərək orden və medallarla təltif edən Prezident İlham Əliyevə göstərdiyi diqqət və qayğıya görə təşəkkür edib.\nPolkovnik leytenant Anar Mirzəyev, vətən müharibəsi qazisi mayor Həşim Həşimov, I Qarabağ müharibəsi veteranı ehtiyatda olan polkovnik leytenant Eynulla Bağırov Prezident, Ali Baş Komandan İlham Əliyevin rəhbərliyi altında Ordumuzun göstərdiyi tarixi qəhrəmanlığa diqqət çəkib, Azərbaycan xalqının qeyrətli oğullarının müstəqil dövlətimizin ərazi bütövlüyü uğrunda mübarizə apardığını bildiriblər. Bu qəhrəmanlığın Azərbaycanın hərb tarixinə qızıl hərflərlə həkk olunduğunu qeyd ediblər.Vətən torpağı üçün canını fəda edən qəhrəman şəhidlərlə qürur duyduqlarını, bundan sonra da övladlarını Vətənə məhəbbət və sədaqət ruhunda böyüdəcəklərini vurğulayıblar.\nMərasimdə Azərbaycan Respublikası Prezidentinin müvafiq sərəncamları ilə təltif edilmiş Vətən müharibəsində qəhrəmanlıqla döyüşmüş hərbi qulluqçulara, qazilərə, şəhid ailələrinin üzvlərinə müxtəlif orden və medallar təqdim olunub.\nQeyd edək ki, tədbirdə rayonun rəhbəri şəhid Ramil Musayevin öz adını daşıdığı körpəsinə onun medalının təqdim edib.\nXatırladaq ki, tədbir rayon İcra hakimiyyətinin təşkilatçılığı ilə xüsusi karantin qaydalarına riayət edilməklə keçirilib.


Həbsdəki generalla Eldar Mahmudovu əlaqələndirən şəxsin kimliyi bilindi - sensasion iddia - FOTO\n13 Yanvar 2022 10:00\nBakı Hərbi Məhkəməsində mətbuatda şərti olaraq "MTN işi" adlandırılan cinayət dosyesi üzrə istintaqa cəlb olunan 4 yüksək vəzifəlinin əməlləri araşdırılır. Bu günə qədər "MTN işi" üzrə 5 qrupun cinayət dosyeləri Bakı Hərbi Məhkəməsinə göndərilib. Mütəşəkkil cinayətkar quldur dəstə tərkibində birləşən MTN-in yüksək vəzifəli şəxsləri olan generallar, polkovniklər dövlətin, vətəndaşların mənafelərinə ciddi ziyan vuran, dövlətin əsaslarını sarsıdan əməllərinə görə barələrində ittihamedici hökmlər çıxarılıb. Bu günə qədər "MTN işi" çərçivəsində mühakimə olunan 20-dən artıq vəzifəlidən kimsəyə ittihamlar üzrə bəraət verilməyib.\nMilli.Az müsavat-a istinadən xəbər verir ki, cinayət dosyeləri ən son məhkəməyə göndərilənlər uzun illər qurumun Baş İstintaq İdarəsinin rəisi olmuş general Mövlam Şıxəliyev, onun müavini, 1-ci şöbənin rəisi Yasin Məmmədov, istintaq idarəsinin metodiki yardım və kriminalistika şöbəsinin rəis müavini Sahib Ələkbərov və İstintaq Baş İdarəsinin 2-ci istintaq şöbəsinin rəisi, polkovnik-leytenant Vüsal Ələkbərovdur. Bu şəxslərdən yalnız Mövlam Şıxəliyev həbsdədir, digər 3 təqsirləndirilən barəsində isə həbslə əlaqəli olmayan tədbir seçilib.\nYasin Məmmədov məhkəməsinə 2 saat əvvəl niyə gəlir?\nTəqsirləndirilən şəxslərdən Yasin Məmmədov azadlıqda olduğuna görə Bakı Hərbi Məhkəməsində keçirilən prosesə evindən və hamıdan əvvəl gəlməsi ilə diqqət çəkir. Sabiq şöbə rəisi səhər 11-ə təyin olunan məhkəmə iclasına saat 9-da gəlir və məhkəmə zalında oturub sabiq rəisinin məhkəməyə gətirilməsini gözləyir.\nYasin Məmmədovun tələskənliyi ilə bağlı bir neçə versiya var. Zərərçəkənlər deyirlər ki, Yasin Məmmədov media mənsublarının foto və kameralarına tuş gəlməmək üçün yuxusuna haram qatıb hamıdan tez məhkəməyə gəlir və məhkəmə prosesi yekunlaşandan saatlar sonra - jurnalistlər məhkəmə binası önündən çəkiləndən sonra oranı tərk edir.\nYasin Məmmədovun özünün də mühakimə olunduğu prosesə bu şəkildə gəlib-getməsi ilə bağlı daha bir maraqlı versiya var. Zərərçəkənlər iddia edir ki, Yasin Məmmədov prosesə hamıdan əvvəl gələrək hazırda arestant olan, Bakı İstintaq Təcridxanasında saxlanılan və məhkəməyə oradan gətirilən keçmiş rəisi Mövlam Şıxəliyevlə uzun-uzadı müzakirələr aparır, onun derektivlərini alır. Zərərçəkənlər deyirlər ki, Yasin Məmmədovla Mövlam Şıxəliyevin saatlarla görüşüb danışması onlara qarşı törədilən cinayətlərin ört-basdır edilməsinə xidmət edir. Belə iddialar da var ki, Yasin Məmmədov Mövlam Şıxəliyevdən aldığı tapşırıqları yerinə yetirməklə yanaşı, onunla sabiq MTN şefi Eldar Mahmudov arasında əlaqə yaradan şəxs rolunu oynayır.\n2 sabiq MTN-çi Eldar Mahmudova görə vəkil olub?\nDigər bir maraqlı məqam isə Yasin Məmmədovun ötən il Vəkillər Kollegiyasına üzv olması ilə bağlıdır. Zərərçəkənlər iddia edirlər ki, Yasin Məmmədovun vəkil vəsiqəsini alıb cibinə qoyması sabiq şefi Eldar Mahmudovun ehtimal edilən həbsi ilə əlaqədardır.\nYəni Eldar Mahmudov həbs edilərsə, Yasin Məmmədov vəkil kimi onun yanına sərbəst gedib-gəlməsi üçün vəkilliyə keçib.\nHazırda təqsirləndirilən şəxs statusunda olan Yasin Məmmədov 2021-ci ilin dekabrında, Sahib Ələkbərov isə 2017-ci ildə Vəkillər Kollegiyasına üzv olublar.\nDövlət mənafelərinə, vətəndaşlara, sahibkarlara qarşı çeşidli cinayətlərə görə mühakimə olunan bu şəxslərin Vəkillər Kollegiyasının üzvü olması, bu işdə onlara kimlərin dəstək verməsi də maraqlı suallardandır.\nVəkillər Kollegiyasına üzv olarkən cinayət dosyelərini gizlədiblər!\nFaktı şərh edən Vəkillər Kollegiyasının üzvü Osman Kazımov ehtimal edir ki, hər iki təqsirləndirilən şəxs imtahan verərkən barələrində cinayət işi üzrə istintaq aparıldığını, ağır cinayətlərə görə istintaqa cəlb olunmalarını gizlədib: "Belə bir şəraitdə onları Vəkillər Kollegiyasına qəbul ediblər. Barələrində hökm elan edildiyi halda Vəkillər Kollegiyasında mütləq çıxarılmalıdırlar".\nQeyd edək ki, ləğv edilmiş Milli Təhlükəsizlik Nazirliyi Baş İstintaq İdarəsinin rəisi, general-mayor Mövlam Şıxəliyev, istintaq idarəsinin rəis müavini, 1-ci şöbənin rəisi Yasin Məmmədov, istintaq idarəsinin 2-ci şöbənin rəisi, polkovnik Vüsal Ələkbərov və istintaq idarəsinin metodiki yardım və kriminalistika şöbəsinin rəis müavini Sahib Ələkbərovun cinayət işi üzrə məhkəmə prosesi keçirilir. Cinayət işinə Bakı Hərbi Məhkəməsində hakim Elbəy Allahverdiyevin sədrliyi ilə baxılır. Mövlam Şıxəliyev və onunla birlikdə mühakimə olunan şəxslərin barəsində cinayət işi üzrə araşdırma 2016-cı ildə başlanıb.\nİttihama görə, Mövlam Şixəliyev İstintaq Baş İdarəsinin rəisi vəzifəsində çalışdığı 2008-2015-ci illərdə qurumun tərkibindəki şöbənin sabiq rəisi Vüsal Ələkbərov, İbtidai istintaq idarəsinin sabiq rəis müavini Yasin Məmmədov, şöbə rəisinin sabiq müavini Sahib Ələkbərovla mütəşəkkil cinayətkar quldur dəstə tərkibində iş adamlarından hədə-qorxu yolu ilə külli miqdarda pul tələb ediblər. İstintaqla Mövlam Şixəliyevin mütəşəkkil dəstə halında ümumilikdə 14 milyon 292 min manat məbləğində pul vəsaitini rüşvət qismində, 5 milyon 77 min manat məbləğində özgə əmlakını hədə-qorxu ilə tələb edib almasına, həmçinin səlahiyyət həddini aşması və sübutları saxtalaşdırmasına əsaslı şübhələr müəyyən edilib. Mövlam Şixəliyevə Cinayət Məcəlləsinin 182.3.1, 182.3.2 (külli miqdarda əmlak əldə etmək məqsədi ilə mütəşəkkil dəstə tərəfindən hədə qorxu ilə tələb etmə), 294.3 (sübutları saxtalaşdırma), 311.3.1 (qabaqcadan əlbir olan bir qrup şəxs və ya mütəşəkkil dəstə tərəfindən rüşvət alma) və digər maddələri ilə ittiham elan edilməklə barəsində məhkəmənin qərarı ilə həbs-qətimkan tədbiri seçilmiş, Vüsal Ələkbərov, Yasin Məmmədov və Sahib Ələkbərov həmin məcəllənin 311.3.1, 341.2.1, 341.2.3-cü (vəzifə səlahiyyətlərindən sui-istifadə və ya vəzifə səlahiyyətlərini aşma) və digər maddələri ilə təqsirləndirilən şəxs qismində cəlb edilməklə barələrində müvafiq qətimkan tədbirləri seçilib. Dəstə üzvlərinin qanunsuz əməllərindən iş adamları Qurbanov Mehrac Qurban oğlu, Cəfərov Etibar Vahid oğlu, Qurbanov Akif Teymur oğlu, Abdullayev Orxan Elman oğlu, Hacıyev Cavidan Mustafa oğlu, Musayeva Railə Rafkat qızı, Əliyev Kəramət Etibar oğlu, Əliyev Zaur Ağahüseyn oğlu, İsmayılov Afət Davud oğlu, Rəşidov Azad Niyazi oğlu, Səfərov Hüseyn Nəriman oğlu, Salahov Müsənnif Hilal oğlu, Seyidov Ceyhun Mahmud oğlu, Mirzəyev Əhməd Məhəmməd oğlu, İsmayılov Sərdar Əhməd oğlu, Əliyev Elvar Layıq oğlu, Nəcəfov Seyran Burhan oğlu, Kərimov Rauf Faiq oğlu, Bağırov Qulam Davud oğlu, Baloğlanov Qüdrət Baloğlan oğlu, Zeynalov İbrahim Məhəmməd oğlu, Həsənov Rauf Qasım oğlu, Əliyev Ələddin Hüseyn oğlu, Heydərov Anar Sadıx oğlu, Sultanov Bahəddin Abdulla oğlu, Mədətov Elşən İsmayıl oğlu, Ağamalıyev Ağasalam Mövlud oğlu, Rzayev Namil Heydər oğlu, Əliyev Etibar Mahmud oğlu, Kazımov Nizami Firudin oğlu, Həsənəliyev Əfsəl Xanlar oğlu və Bayramova Esmira Məcid qızı zərər çəkiblər.\nCinayət işi üzrə 32 zərərçəkmiş, dünyasını dəyişən 4 zərərçəkənin hüquqi varisi var. Zərərçəkmişlərə 20 milyon manatdan artıq ziyan vurulub.


“Bakı-2015″: Məşəl estafeti Sumqayıtda\nİlk Avropa Oyunlarının məşəli Sumqayıtda coşqu ilə qarşılandı. Minlərlə sumqayıtlı şəhərin mərkəzində ulu öndər Heydər Əliyevin abidəsi önündə Oyunların bayramsayağı bəzədilən rəmzi qapısında məşəlin qarşılanması mərasimini böyük sevinclə izləyib.\nMəşəli sumqayıtlı gənc fəal Elvin Dadaşov qəbul edib. Sonra 10 nəfər məşəli növbə ilə bir-birinə ötürərək yolboyu düzülən sumqayıtlıların alqışları altında Heydər Əliyev prospekti, Sülh, Səməd Vurğun küçələri, Azadlıq prospektindən keçməklə Bayraq Meydanına gəliblər.\nAzərbaycanın şahmat üzrə qadınlardan ibarət milli komandasının kapitanı, beynəlxalq dərəcəli qrossmeyster Zeynəb Məmmədyarova burada quraşdırılan səhnəyə qalxaraq məşəli alovlandırıb. Sonra birinci Avropa Oyunlarının çırağı yandırıldı və yarışlar başa çatanadək saxlanılmaq üçün şəhərə təhvil verilib.\nBirinci Avropa Oyunlarının məşəlinin Atəşgah məbədində alovlandırılması mərasiminin əks olunduğu videoçarx nümayiş etdirilib.\nAvropa Oyunlarının məşəlinin qarşılanması mərasimindən aldığı xoş təəssüratı AZƏRTAC-ın müxbiri ilə bölüşən rayon sakini Türkan Hidayətova ürək sözlərini belə ifadə edib: “Sumqayıtın Avropa Oyunlarının məşəlinə qucaq açması yaddaşımızdan silinməyəcək. Belə möhtəşəm tədbirin ölkəmizdə keçirilməsi hər bir azərbaycanlı kimi məni də sevindirir. Bu, hər ölkəyə nəsib olmur. Azərbaycan özünün inkişafı, qazandığı nailiyyətlər və idmançılarının uğurları sayəsində bu zirvəyə yüksəlib. İnanıram ki, idmançılarımız bu yarışlarda da qələbələr əldə etməklə bizi sevindirəcəklər”.\nMəşəl estafetini izləyənlər arasında ağsaqqal Tamerlan Əzizov da vardı. Sevinc hissini paylaşan T.Əzizov deyib: “Nəhayət, Avropa Oyunlarının məşəli Sumqayıta da gəlib çatdı. Bu gün Sumqayıt qədim Atəşgah məbədindən alovlandırılan məşəlin işığına toplaşıb. Bu günlər ölkəmizin hər yerində olduğu kimi, Sumqayıtda da bayram əhval-ruhiyyəsi yaşanır. Belə bir möhtəşəm idman tədbirinə ilk dəfə Azərbaycanın ev sahibliyi etməsi dünyanın diqqətini ölkəmizə çəkəcək. Bakıya gələn hər kəs Azərbaycanın inkişafına, zəngin mədəniyyətinə şahidlik edəcək. Bu Oyunlar Azərbaycanın böyük uğuru kimi tarixə düşəcək”.\nRayon sakini Dilşad Mustafayeva isə sevinc hisslərini dilə gətirərək bildirib ki, Avropa Oyunlarının məşəlinin Odlar diyarının hər bir guşəsinə səfər etməsi xalqımızın bu möhtəşəm tədbirə necə ürəkaçıqlığı ilə hazırlaşmasından xəbər verir. O deyib: “Sumqayıtlılar bu günü bayram kimi qeyd edirlər. Biz ölkəmizin bu uğuruna görə Prezidentimizə minnətdarıq. Azərbaycan artıq beynəlxalq tədbirlərin ünvanına çevrilib. İlk Avropa Oyunlarının ölkəmizdə keçirilməsi də bu mənada təsadüfi deyil. Bu, ilk növbədə, sürətli sosial-iqtisadi inkişaf, əmin-amanlıq, möhkəm ictimai-siyasi sabitliklə sıx bağlıdır”.\nSumqayıt səfərini başa vuran “Bakı-215”-in məşəli Xızı rayonuna yola salınıb.


Bakıda polis generalı yol polisini həbs etdirib - Şikayət - Azinforum.az İnformasiya Portalı\nAna səhifə / Araşdırma / Bakıda polis generalı yol polisini həbs etdirib – Şikayət\nBakıda polis generalı yol polisini həbs etdirib – Şikayət\nBakıda yol polisi əməkdaşı həbs olunub. Bu haqda redaksiyamıza yolladığı məktubda tutulan polis əməkdaşının atası İsif Azayev yazıb.\nPrezidentə, baş prokurora, daxili işlər nazirinə müraciət edən İ.Azayev oğlunun bir qrupun planlaşdırdığı oyunun qurbanına çevrildiyini yazır: “Oğlum Fərid Azayev Dövlət Yol Polis İdarəsinin Yasamal rayon şöbəsinin serjant rütbəsində çalışmaqla, həbsə alındığı günə qədər Polis Akademiyasında da təhsil alırdı. 2014-cü ilin dekabrın 21-dən 22-nə keçən gecə 3 radələrində Xətai rayon Polis İdarəsinin 35-ci polis bölməsinin əməliyyatçıları Fərid Azayevi saxlayıblar. Guya oğlumun Sevinc Məmmədova və Şəfəq Beydullayevanı oğurlayaraq, seksual xarakterli zorakılıq hərəkətləri etdiyini bildiriblər. Hadisə baş verən gün Fərid hadisə yerində olmayıb. Oğluma qarşı qanunsuz itihama Bakı Şəhər Prokurorluğunun istintaqçıları şərik olaraq həbsə alınması üçün məhkəməyə təqdimat verib və onun həbsinə nail olublar. Lakin vəkilimizin topladığı faktlar bu ittihamı təkzib edir”.\nMəktub müəllifi yazır ki, oğluna qarşı qurulan ssenaridə yüksək vəzifə tutan general və əlaltıları, cəmiyyətdə geniş tanınan sənət adamlarının adları var: “Bu barədə kifayət qədər faktlara malikəm. Onların adlarını açıqlayacayam. Onda bütün cəmiyyət biləcək ki, öz nazirinin adını yerə vuran və düşünərək xalqı dövlətdən narazı salan kimlərdir”.\nMəktub müəllifi yazır ki, həmin gün oğlu Fərid Azayev nənəsi ağır xəstdə olduğundan bir çox qohumlarla bərabər səhərə kimi evdə olub: “Bunu həmin evdə olan bütün qohum-əqraba istintaqa verdiyi ifadələrində təsdiq ediblər. Xətai Rayon Polis İdarəsinin 35-ci polis bölməsinin əməkdaşı İndar Məmmədov və Bakı şəhəri Prokurorluğunun baş müstəntiqi Emzar Qocayev sifarişlə Faiqi deyil, DYP-də işləyən Fəridi adam oğurluğu və qızlara seksual xarakterli hərəkətlər etmək adıyla cinayət məsuliyyətinə cəlb edərək həbs ediblər. Görəsən, Fərid evdə ola-ola bu hərəkətləri necə edib? Sual oluna bilər ki, bəs bütün bu qanunsuzluqları həyata keçirən kimlərdi?\nDeməli, Bakı Şəhər Prokurorluğunun baş müstəntiqi Emzar Qocayev Gürcüstandandır. Ramil, İndar Məmmədovlar və istintaqın rəisi Cəfər Cəfərov da onların yerliləridir. Eyni zamanda üzə durub Fəridə şər atan Sevinc Məmmədova və Şəfəq Beydullayeva da gürcüstanlılardır. Ona görə də onlar birləşib məqsədli və sifariş əsasında Fərid Azayevə belə bir tələ qurublar. Müstəntiq E.Qocayev şahidlərə hədə-qorxu gələrək, onlara təzyiq və məcbur edib ki, Fəridin həmin gecə orada olduğunu yazsınlar. Onun barəsində qeyri-qanuni qondarma faktlar toplamağa cəhd edirlər. Bunu isə özlərini saldıqları bataqlıqdan çıxartmaq üçün etmək istəyirlər. Oğlum Fəridi qeyri-qanuni, heç bir səbəbsiz həbs etdirdiyi üçün cinayət işini Emzar Qocayevdən aldırsaq da, o, yenə istintaqa müdaxilə edir. O, bu qanunsuzluqları Bakı şəhər prokurorunun müavini Azər Əsgərov və Cəfər Cəfərovun göstərişi ilə etdiyini də deyir.\nAncaq məktub müəllifi söhbətin hansı generaldan getdiyini açıqlamayıb.\nF.Azayevin vəkili Adəm Məmmədov da söhbətin hansı generaldan getdiyini açıqlamır: “Bu cinayət işi tamamilə absurdlar üzərində qurulub. Belə ki, CM-in 144-cü maddəsinin qeyd hissəsində göstərilir ki, əməllərində başqa cinayətin tərkibi olmayan və oğurlanmış adamı könüllü azad edən şəxs cinayət məsuliyyətindən azad olunur. Əgər hadisə Fəridin iştirakı ilə olmuşsa belə, ona CM-in 144-cü maddəsinin cinayət tərkibli əlamətləri ilə ittiham verilməsi qanunsuzdur. Zərərçəkmiş şəxs özünün oğurlanması barədə hüquq-mühafizə orqanlarına maneəsiz şikayət edərək polis orqanlarının inzibati binasına sərbəst şəkildə daxil ola bilirsə, burada CM-nin 144-cü maddəsində nəzərədə tutulan tərkib əlamətlərinin mövcud olmasından söhbət belə gedə bilməz. Qızlardan birinə qarşı edildiyi iddia olunan seksual xarakterli hərəkətlər isə heç bir şahid ifadəsində təsdiqini tapmayıb. Buna görə də qanunun gücünə inanıram və araşdırmamın nəticəsi olaraq qəti əminəm ki, ədalət məhkəməsi bir gənc polis işçisinin həyatını məhv olmağa qoymayacaq”(İstiqlal.az)\nÖncəki Rövnəq Abdullayev “Total”ın Türkiyədəki “zapravka”larını alır\nNövbəti “Rövşən Lənkəranski”nin yeni triumfu– bitərəf “massa” uğrunda savaş qızışır


- Çilingər zolağının çəkisi ilə 2 nəfərlik ip xalı platforma ZLP630 - Buildinglift.com\nTəmir Dəmir Sayğacının Ağırlığı ilə 2 nəfərlik Halqa Suspended Platform ZLP630\nSUCCESS marka ZLP Series, mükəmməl material, qabaqcıl dizayn, rafinat istehsalı və yaxşı xidmət göstərən, dırmaşma və dekorasiya maşınları sahəsində unikal keyfiyyəti olan dayandırılmış platforma. HAOKE, Çində ən geniş tətbiqi olan, dayandırılmış platformanın ən əhatəli modellərini təqdim edir. Məsələn, yüksək asansörlü mil quraşdırma üçün xüsusi dayandırılmış platforma; zəhərlənmə və çirkləndirici təhlükəsizlik partlayışa davamlı platforma; yüksək mərtəbəli binanın qüllə kranı üçün xüsusi platforma; gəmiqayırma qaynaq və bəzək üçün xüsusi platform; böyük tank baca və qazanların saxlanması üçün peşəkar platforma; baraj və körpü üçün saxlama və dekorativ platforma; Yüksək səviyyəli çoxmərtəbəli binaların və xarici tikinti, sement örtükləri, şəffaflıq, boyama, şüşə pərdə divarlarının quraşdırılması, həmçinin təmizləmə və təmir kimi xarici divarları bəzəyəcək, saxlayır və təmizləyir.\nModel nömrəsi ZLP630\nMüqayisəli çəki (kg) isteğe bağlı 25 × 40pcs\npolad platformasının tikintisi, asılı platforma çini, dayandırılmış iskelər platforması, asma tavan platforması, zlp 630 dayandırılmış platforma


Tehran konfransı — Vikipediya - Haqqinda Melumat - Vikipedia\nTehran konfransı — Vikipediya\nUinston Çörçill, Franklin Ruzvelt və İosif Stalin Tehran konfransında\nTehran konfransı 1943-cü il 28 noyabr - 1 dekabr tarixlərində Antihitler koalisiyası liderlərinin - İosif Stalin (SSRİ), Franklin Ruzvelt (ABŞ) və Uinston Çörçill (Böyük Britaniya)nın, iştirakı ilə keçirilmiş konfrans.\nİkinci dünya müharibəsinin gedişində diplomatik mübarizədə Tehran konfransı xüsusi yer tutur. Müharibənin gedişində əsaslı dönüş başa çatdıqdan sonra antihitler koalisiyasının əsas dövlət başçılarının - Stalinin, Ruzveltin və Çörçillin iştirakı ilə 1943-cü il noyabrın 28-dən dekabrın 1-dək Tehran konfransı keçirildi. Avropada ikinci cəbhənin açılması haqqında məsələ konfransın işində mühüm yer tuturdu. Bu, müttəfiqlər arasında ən kəskin məsələlərdən biri idi. Məsələnin müzakirəsi müttəfiqlər arasında fikir müxtəlifliyini göstərdi. Çörçillin ikinci cəbhənin Aralıq dənizindən və Balkanlardan, Ruzvelt və Stalin isə Avropanın şimalından açılmağı təklif edirdilər. Lakin Çörçill planı həyata keçmədi, ikinci cəbhəni 1944-cü ilin mayında “Overvold” adı altında Fransanın şimalında açmaq barədə qərar verildi.\nMüttəfiq dövlətlər Türkiyənin antihitler koalisiyası tərəfindən müharibəyə qoşulmasına dair tədbir görəcəkləri barədə razılığa gəldilər. Stalin Yaponiyanın bitərəflik haqqında sovet-yapon müqaviləsini pozmasını əsas götürərək Almaniya məğlub edildikdən sonra Yaponiyaya müharibə elan ediləcəyini bildirdi.\nKonfransda Almaniyanın taleyi məsələsi müzakirə edildi. Üç dövlət başçısı Almaniyadan bir daha yeni müharibə törənməməsi üçün tədbirlər görəcəklərini bildirdilər. Ruzvelt Almaniyanı 5 dövlətə bölməyi təklif edirdi. Çörçill bu təklifi bəyəndi.\nKonfransda Polşa haqqında məsələ də müzakirə olundu. Polşa dövlətinin sərhədlərini Kerzon xətti ilə Oder çayı boyunca ədalətli və tarixi həll etmək barədə qərar qəbul edildi.\nKonfransın gedişində, 1 dekabrda Ruzveltlə söhbətində Stalin müharibədən sonrakı dövrdə beynəlxalq mühasibətləri tənzimləmək üçün bir beynəlxalq təşkilatın yaranmasını təklif etdi, lakin bu konfransda hər hansı bir beynəlxalq təşkilatın yaradılması barədə qərara qəbul edilmədi.\nTehran konfransı müttəfiq dövlətlərin müharibənin tezliklə qurtarmasına yönəldilən birgə səylərini nümayiş etdirdi. Konfransın böyük tarixi əhəmiyyəti oldu. O, faşist blokunun böhranının dərinləşdirilməsində mühüm rol oynadı.\nТегеранская конференция руководителей трех союзных держав - СССР, США и Великобритании / Громыко А.. — М.: Издательство политической литературы, 1974. — Т. 2. — 175 с. — (Советский Союз на международных конференциях периода Великой Отечественной войны 1941-1945 гг.).\nБережков В. Тегеран 1943. — М.: Издательство Агентства печати Новости, 1968.\nbu liderlər sonralar Yalta konfransında və Podstam konfransında da görüşmüşlər.\nLast edited on 19 aprel 2020, at 12:45